LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS STATYBOS INŽINIERIŲ SĄJUNGOS STATYBOS TECHNINĖS VEIKLOS PAGRINDINIŲ SRIČIŲ VADOVŲ PROFESINIŲ ŽINIŲ VERTINIMO EGZAMINŲ PROGRAMŲ PATVIRTINIMO

2017 m. spalio 12 d. Nr. D1-837

Vilnius

Vadovaudamasis Lietuvos Respublikos statybos įstatymo 12 straipsnio 11 dalimi, statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“, 30 punktu,

tvirtinu pridedamas Lietuvos statybos inžinierių sąjungos statybos techninės veiklos pagrindinių sričių vadovų profesinių žinių vertinimo egzaminų programas E-016-17-LSIS, E-021-17-LSIS.

Aplinkos ministras	Kęstutis Navickas

PATVIRTINTA

Lietuvos Respublikos aplinkos ministro

2017 m. spalio 12 d. įsakymu Nr. D1-837

LIETUVOS STATYBOS INŽINIERIŲ SĄJUNGOS

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-016-17-LSIS

I SKYRIUS

BENDROSIOS NUOSTATOS

1. Programos pavadinimas: ypatingojo statinio projekto dalies (konstrukcijų) vadovo, ypatingojo statinio projekto dalies (konstrukcijų) vykdymo priežiūros vadovo, neypatingojo statinio projekto dalies (konstrukcijų) vadovo, neypatingojo statinio projekto dalies (konstrukcijų) vykdymo priežiūros vadovo, statinio projekto dalies (konstrukcijų) ekspertizės vadovo ir statinio dalies (konstrukcijų) ekspertizės vadovo profesinių žinių vertinimo egzaminų programa (toliau – Programa).

2. Programos tikslas: nustatyti statybos inžinierių, pageidaujančių įgyti kvalifikacijos atestatą, suteikiantį teisę eiti Programos 3 punkte nurodytas statybos techninės veiklos pagrindinių sričių vadovų pareigas (toliau – Pareiškėjų), profesinių žinių apimtį, detalumą ir įvertinimo tvarką.

3. Programos paskirtis: Programa skirta Pareiškėjų profesinėms žinioms vertinti, kai siekiama įgyti teisę eiti šias statybos techninės veiklos pagrindinių sričių vadovų (toliau – Vadovų) pareigas:

3.1. ypatingojo statinio projekto dalies (konstrukcijų) vadovo (toliau – YSPDV), išskyrus branduolinės energetikos objekto statinio;

3.2. ypatingojo statinio projekto dalies (konstrukcijų) vykdymo priežiūros vadovo (toliau – YSPDVPV), išskyrus branduolinės energetikos objekto statinio;

3.3. statinio projekto dalies (konstrukcijų) ekspertizės vadovo (toliau – SPDEV), išskyrus branduolinės energetikos objekto statinio;

3.4. statinio dalies (konstrukcijų) ekspertizės vadovo (toliau – SDEV), išskyrus branduolinės energetikos objekto statinio;

3.5. neypatingojo statinio projekto dalies (konstrukcijų) vadovo (toliau – NSPDV);

3.6. neypatingojo statinio projekto dalies (konstrukcijų) vykdymo priežiūros vadovo (toliau – NSPDVPV);

3.7. Pareiškėjų, siekiančių eiti Programos 3.1-3.6 papunkčiuose nurodytas Vadovų pareigas ir įgyti teisę vadovauti kultūros paveldo objekto ir kultūros paveldo statinio, kito ypatingojo ar neypatingojo statinio, esančio kultūros paveldo objekto teritorijoje, jo apsaugos zonoje ar kultūros paveldo vietovėje tvarkomųjų statybos darbų projektavimui, projekto vykdymo priežiūrai ir (ar) tokio statinio ekspertizei, profesinės žinios papildomai vertinamos pagal Lietuvos statybos inžinierių sąjungos statybos techninės veiklos pagrindinių sričių vadovų profesinių žinių vertinimo egzaminų programą E-163-17-LSIS.

3.8. pagal šią Programą vertinami Pareiškėjai:

3.8.1. atitinkantys statybos techniniame reglamente STR 1.02.01:2017 „Statybos dalyvių atestavimo ir teisės pripažinimo tvarkos aprašas“ nustatytus išsilavinimo bei profesinės patirties reikalavimus;

3.8.2. įgiję šiame Programos papunktyje pateiktoje lentelėje nurodytą išsilavinimą arba išklausę ne mažesnės nei lentelėje nurodytos apimties studijų programos dalykus:

Siekiamų įgyti pareigų pavadinimas	Įgytas išsilavinimas	Išklausyto studijų programos dalyko

pavadinimas	minimali apimtis, ECTS kreditais*
Ypatingojo statinio projekto dalies (konstrukcijų) vadovo, ypatingojo statinio projekto dalies (konstrukcijų) vykdymo priežiūros vadovo	Ne mažesnis kaip universitetinis magistro ir bakalauro kvalifikacinis laipsnis statybos inžinerijos studijų kryptyje, statybinių konstrukcijų specializacijoje arba statybinių konstrukcijų studijų šakoje.	statybinė ir medžiagų mechanika	15

statybinių konstrukcijų (medinių, plastmasinių, metalinių, mūrinių, gelžbetoninių, sluoksniuotųjų ir kt.) projektavimas	42

statinių modeliavimas ir kompiuterinis projektavimas	15

gruntų mechanika ir pamatai	5
Neypatingojo statinio projekto dalies (konstrukcijų) vadovo, neypatingojo statinio projekto dalies (konstrukcijų) vykdymo priežiūros vadovo	Ne mažesnis kaip universitetinis bakalauro kvalifikacinis laipsnis statybos inžinerijos studijų kryptyje, statybinių konstrukcijų specializacijoje arba statybinių konstrukcijų studijų šakoje.	statybinė ir medžiagų mechanika	12

statybinių konstrukcijų (medinių, plastmasinių, metalinių, mūrinių, gelžbetoninių, sluoksniuotųjų ir kt.) projektavimas	27

gruntų mechanika ir pamatai	5
Statinio projekto dalies (konstrukcijų) ekspertizės vadovo, statinio dalies (konstrukcijų) ekspertizės vadovo	Ne mažesnis kaip universitetinis magistro ir bakalauro kvalifikacinis laipsnis statybos inžinerijos studijų kryptyje, statybinių konstrukcijų specializacijoje arba statybinių konstrukcijų studijų šakoje.	statybinė ir medžiagų mechanika	15

statybinių konstrukcijų (medinių, plastmasinių, metalinių, mūrinių, gelžbetoninių, sluoksniuotųjų ir kt.) projektavimas	50

statinių modeliavimas ir kompiuterinis projektavimas	16

gruntų mechanika ir pamatai	5

pastatų tyrinėjimas ir bandymai	12
* - ECTC kreditas - studijų apimties vienetas, kuriuo matuojamas studijų (studento darbo) laikas, reikalingas studijų rezultatams pasiekti. ECTC kreditai nurodomi aukštojo mokslo diplomo priedėlyje.

II SKYRIUS

PROGRAMOS ANOTACIJA

4. Pagal šią programą Lietuvos statybos inžinierių sąjunga (toliau – LSIS) vertina Pareiškėjų profesines žinias ir gebėjimus, reikalingus projektuoti, kontroliuoti, prižiūrėti ir (ar) ekspertuoti statinio konstrukcijas, atsižvelgiant į:

4.1. esminius reikalavimus statiniams ir statybos gaminiams, taip pat funkcinius, technologinius, techninius, geologinius, hidrologinius, klimatologinius, ekonominius bei kokybės reikalavimus, kitus projektuojamų ir (ar) ekspertuojamų statinių rodiklius bei charakteristikas;

4.2. aplinkos, gaisrinės saugos, sveikatos apsaugos, kraštovaizdžio, nekilnojamųjų kultūros paveldo vertybių išsaugojimo bei trečiųjų asmenų interesų apsaugos reikalavimus.

5. Pareiškėjų profesinės žinios vertinamos pagal Programoje nurodytas temas.

III SKYRIUS

PROFESINIŲ ŽINIŲ VERTINIMO EGZAMINŲ PROGRAMOS TURINYS

6. Profesinių žinių vertinimo egzaminų programa pateikta lentelėje.

Eil. Nr.	Temos pavadinimas	Vadovų pareigos
BENDRIEJI REIKALAVIMAI STATINIAMS	YSPDV, YSPDPV, NSPDV, NSPDVPV, SPDEV, SDEV
1.	Statinių klasifikavimas pagal jų naudojimo paskirtį ir konstrukcinius sprendimus.

2.	Bendrieji statinių konstrukcijų saugos, tinkamumo, ilgaamžiškumo ir patikimumo nustatymo principai bei reikalavimai projektuojant statinius.

3.	Bendrieji statybinės klimatologijos duomenų naudojimo principai projektuojant statinius.

4.	Pagrindinės šilumą, vėją ir garą izoliuojančios medžiagos (klasifikavimas, taikymas, privalumai, trūkumai, parinkimo kriterijai, įrengimo techniniai ir technologiniai ypatumai).

POVEIKIAI, APKROVOS, KLIMATOLOGIJA	YSPDV, YSPDVPV, NSPDV, NSPDVPV, SPDEV, SDEV
5.	Vėjo apkrova ir jos vertinimas projektuojant statinius.

6.	Sniego apkrova ir jos vertinimas projektuojant statinius.

7.	Apledėjimo rūšys. Apledėjimo apkrovų vertinimas projektuojant statinius.

8.	Grunto įšalas ir jo vertinimas projektuojant statinius.

9.	Apkrovų klasifikacija, patikimumo koeficientai, deriniai ir jų sudarymo principai.

10.	Atitvaros šiluminė varža ir šilumos perdavimo koeficientas (sąvokų apibrėžimai, norminiai dydžiai, apskaičiavimas).

11.	Požeminių pastato atitvarų ir konstrukcijų šiltinimas (būdai, priemonės, konstrukciniai sprendimai, jų privalumai ir trūkumai).

12.	Pastato cokolio, grindų ir perdenginių šiltinimas (būdai, priemonės, konstrukciniai sprendimai, jų privalumai ir trūkumai).

13.	Pastato sienų ir pertvarų šiltinimas (būdai, priemonės, konstrukciniai sprendimai, jų privalumai ir trūkumai).

14.	Plokščiųjų stogų šiltinimas (būdai, priemonės, konstrukciniai sprendimai, jų privalumai ir trūkumai).

15.	Šlaitinių stogų šiltinimas (būdai, priemonės, konstrukciniai sprendimai, jų privalumai ir trūkumai).

16.	Šilumą izoliuojančių sluoksnių apsauga nuo įdrėkimo (priežastys, būdai, priemonės ir konstrukciniai sprendimai).

17.	Statinių atitvarų ir konstrukcijų apsauga nuo drėgmės, klimataloginio, biologinio ir kito poveikio (priežastys, būdai, priemonės ir konstrukciniai sprendimai).

18.	Langų, durų, vartų, vitrinų šilumos izoliuojančių savybių gerinimas (būdai, priemonės, konstrukciniai sprendimai, jų privalumai ir trūkumai).

STATINIŲ KONSTRUKCINIŲ SCHEMŲ PARINKIMAS IR APKROVŲ DERINIAI	YSPDV, YSPDVPV, NSPDV, NSPDVPV, SPDEV, SDEV
19.	Statinių konstrukcinės sistemos ir schemos (klasifikavimas, parinkimo ir vertinimo principai).

20.	Apkrovų deriniai ir jų ryšys su statinio konstrukcine schema.

21.	Ryšiai tarp konstrukcijų, jų paskirtis ir išdėstymo principai.

22.	Apkrovų derinių parinkimas atsižvelgiant į veikiančias apkrovas ir statinio konstrukcinę schemą.

23.	Statinį veikiančių apkrovų derinių parinkimas, atsižvelgiant į saugos ir tinkamumo ribinių būvių reikalavimus.

PAGRINDAI IR PAMATAI	YSPDV, YSPDVPV, NSPDV, NSPDVPV, SPDEV, SDEV
24.	Bendrieji statinių pagrindų ir pamatų projektavimo reikalavimai.

25.	Statinio pamato skaičiavimo eiga.

26.	Inžinerinių geologinių (geotechninių) tyrinėjimų duomenys ir rezultatai, reikalingi pagrindų ir pamatų projektavimui.

27.	Gruntų fizinės savybės bei klasifikacija pagal sudėtį ir būvį.

28.	Gruntų mechaninės savybės, jų svarbiausieji rodikliai naudojami pagrindų skaičiavimui.

29.	Pagrindų skaičiavimo principai ir ribiniai būviai. Apkrovos ir jų deriniai skaičiuojant pagrindus.

30.	Dirbtinio pagrindo įrengimas tankinant gruntus (gruntų tankinimo būdai ir kokybės kontrolė). Gruntų klasifikavimas pagal tankumą.

31.	Dirbtinio pagrindo įrengimas injektuojant į gruntą stabilizuojančias medžiagas (porų ir srautinė injekcija).

32.	Atraminių sienų grunte tipai ir projektavimo principai.

33.	Inkarai grunte (jų rūšys, projektavimo principai, įrengimo ypatumai).

34.	Pamatų ant sutankinto pagrindo projektavimo ypatumai.

35.	Pamatų gylio apskaičiavimas (pagal konstrukcinius, technologinius ir eksploatacinius reikalavimus, geologines ir hidrogeologines sąlygas, grunto įšalo gylį).

36.	Pamatų projektavimo ir įrengimo greta esamų statinių ypatumai.

37.	Sekliųjų pamatų konstrukciniai tipai, jų skaičiavimo ir konstravimo principai.

38.	Sekliųjų juostinių pamatų apkrovos ir skaičiavimo metodika.

39.	Polių konstrukciniai tipai, jų skaičiavimo ir konstravimo principai (polių išdėstymas pamate, polių skaičiaus pamate parinkimas, polių pagrindo ribinės laikomosios galios skaičiavimas, polių gylio pamate nustatymas).

40.	Gręžtinių pamatų taikymo sritys, konstrukciniai sprendimai, pagrindo skaičiavimo principai.

41.	Pagrindų ir pamatų rekonstrukcija (būdai, metodai, konstrukciniai sprendimai, projektavimo principai ir ypatumai).

BETONINĖS IR GELŽBETONINĖS KONSTRUKCIJOS	YSPDV, YSPDVPV, NSPDV, NSPDVPV, SPDEV, SDEV
42.	Betono deformacinės savybės (betono įtempių deformacijų diagramos, tamprumo ir deformacijų modulis, temperatūrinis plėtimasis, susitraukimas, valkšnumas) ir jų nustatymas.

43.	Gelžbetonio susitraukimą ir valkšnumą įtakojančių veiksnių vertinimas projektuojant gelžbetonines konstrukcijas.

44.	Armatūra (rūšys, klasifikacija, savybės, gaminiai). Armatūrinio plieno markių palyginimo principai. Betono ir armatūros charakteristinis ir skaičiuotinis stipriai.

45.	Lenkiamųjų elementų statmenojo pjūvio laikomosios galios skaičiavimas (stačiakampis ir tėjinis skerspjūvis, vienpusis ir dvipusis armavimas).

46.	Lenkiamųjų elementų išilginės armatūros skaičiavimas ir konstravimas (stačiakampis ir tėjinis skerspjūvis, vienpusis ir dvipusis armavimas).

47.	Lenkiamųjų elementų įstrižojo pjūvio laikomosios galios skaičiavimas (be skersinės armatūros ir su skersine armatūra).

48.	Lenkiamųjų elementų skersinės armatūros skaičiavimas ir konstravimas.

49.	Liaunumo įvertinimas, skaičiuojant gniuždomųjų elementų laikomąją galią. Atsitiktinio ekscentriciteto apskaičiavimas.

50.	Gniuždomųjų elementų laikomosios galios skaičiavimas (didelių ir mažų

ekscentricitetų atvejai).	YSPDV, YSPDVPV, NSPDV, NSPDVPV, SPDEV, SDEV
51.	Gniuždomųjų elementų armatūros skaičiavimas ir jų konstravimas.

52.	Lenkiamųjų elementų plyšių atsiradimo tikrinimas ir plyšių pločio apskaičiavimas.

53.	Lenkiamųjų elementų (be plyšių) kreivio ir įlinkio apskaičiavimas.

54.	Lenkiamųjų elementų (su plyšiais) kreivio ir įlinkio apskaičiavimas.

55.	Armatūros ir betono bendras darbas. Armatūros inkaravimo ilgio apskaičiavimas. Armatūros sandūros. Armatūros išdėstymo gelžbetoninėse konstrukcijose reikalavimai.

56.	Išankstiniai armatūros įtempiai ir jų nuostoliai. Įtempių nuostolių apskaičiavimas.

57.	Iš anksto įtemptųjų gelžbetoninių konstrukcijų laikomosios galios apskaičiavimas.

58.	Iš anksto įtemptųjų gelžbetoninių konstrukcijų atsparumo pleišėjimui ir plyšio pločio apskaičiavimas.

59.	Iš anksto įtemptųjų gelžbetoninių konstrukcijų įlinkio apskaičiavimas.

60.	Surenkamųjų gelžbetoninių konstrukcijų perdangos. Perdangos plokščių atrėmimo ir sandūrų įrengimo konstrukciniai sprendiniai (standūs ir lankstūs sujungimai).

61.	Rėmsijų ir kolonų sandūrų konstrukciniai sprendiniai (standūs ir lankstūs sujungimai).

62.	Perdangų horizontalaus standaus disko formavimo principai ir konstrukciniai sprendiniai.

63.	Nekarpytų plokščių ir sijų skaičiavimas, įvertinant plastiškąsias deformacijas (įrąžų perskirstymas).

64.	Plokščių, paremtų kontūru skaičiavimas ir konstravimas.

65.	Besijų monolitinio gelžbetonio perdangų laikomosios galios apskaičiavimas ir konstravimas.

66.	Besijų monolitinio gelžbetonio perdangų laikomosios galios pradūrimui apskaičiavimas ir praduriamosios zonos konstravimas.

67.	Kesoninių perdengimų laikomosios galios apskaičiavimas ir konstravimas.

68.	Surenkamų gelžbetoninių sieninių plokščių skaičiavimas ir konstravimas.

69.	Įdėtinių detalių skaičiavimas.

70.	Apvalių gelžbetoninių talpų (rezervuarų) skaičiavimas ir konstravimas.

71.	Stačiakampių gelžbetoninių talpų (rezervuarų) skaičiavimas ir konstravimas.

72.	Bokštų, dūmtraukių, kitų aukštuminių statinių betoninių ir gelžbetoninių konstrukcijų skaičiavimas bei konstravimas.

73.	Gelžbetoninių pamatų įražų ir armatūros skaičiavimas bei konstravimas.

74.	Transporto statinių (tiltų, viadukų, estakadų, vandens uostų statinių) betoninių ir gelžbetoninių konstrukcijų skaičiavimas bei konstravimas.

75.	Hidrotechnikos statinių betoninių ir gelžbetoninių konstrukcijų skaičiavimas bei konstravimas.

76.	Gelžbetoninių konstrukcijų apsauga nuo korozijos (būdai, priemonės, sprendimai, techniniai ir technologiniai įrengimo ypatumai).

METALINĖS KONSTRUKCIJOS	YSPDV, YSPDVPV, NSPDV, NSPDVPV,
77.	Plieninių konstrukcijų privalumai ir trūkumai. Statybiniai plienai, jų fizinės-mechaninės savybės.

78.	Plieninių konstrukcijų įtempių būviai. Plieninių konstrukcijų elementų skaičiuojamieji ilgiai.

79.	Centriškai tempiamųjų plieninių elementų skaičiavimas.	YSPDV, YSPDVPV, NSPDV, NSPDVPV, SPDEV, SDEV
80.	Tempiamų ir lenkiamų plieninių elementų skaičiavimas.

81.	Centriškai gniuždomųjų plieninių elementų skaičiavimas.

82.	Gniuždomų ir lenkiamų plieninių elementų skaičiavimas.

83.	Lenkiamųjų elementų skaičiavimas.

84.	Plieninių elementų vietinio pastovumo skaičiavimas.

85.	Virintinės jungtys (klasifikavimas, privalumai ir trūkumai, skaičiavimo ir konstravimo principai, žymėjimas brėžiniuose).

86.	Varžtinės jungtys (klasifikavimas, privalumai ir trūkumai, skaičiavimo ir konstravimo principai, varžtinių jungčių įtempiamaisiais varžtais tipai, varžtų įtempimo ir jo kontrolės būdai, užsukimo momento skaičiavimas).

87.	Kniedinės ir kaištinės jungtys (klasifikavimas, privalumai ir trūkumai, skaičiavimo ir konstravimo principai, žymėjimas brėžiniuose).

88.	Valcuotųjų sijų skaičiavimas.

89.	Sudėtinio skerspjūvio sijų skaičiavimas ir konstravimas.

90.	Plieninių sijų sudurtinių jungčių skaičiavimas ir konstravimas.

91.	Kolonų bazių ir galvenų konstrukcijos ir skaičiavimas.

92.	Santvarų pavidalai, santvarų skaičiavimas ir konstravimas.

93.	Portalinių rėmų konstrukcijos, projektavimo principai, ryšiai, jų konstrukcija ir išdėstymas.

94.	Metalinių konstrukcijų lanksčių ir standžių mazgų konstravimas ir skaičiavimas.

95.	Iš anksto įtemptosios plieninės konstrukcijos.

96.	Kabamosios konstrukcijos (klasifikavimas, skaičiavimas ir konstravimas).

97.	Bokštų, stiebų ir kitų aukštuminių metalinių statinių skaičiavimas bei konstravimas.

98.	Stogo elementų – ilginių ir lakštinių profiliuočių poveikis pastato erdviniam pastovumui užtikrinti.

99.	Metalinių pastatų ryšys, išdėstymo principai ir konstrukciniai sprendimai.

100.	Transporto statinių (tiltų, viadukų, estakadų, vandens uostų statinių) metalinių konstrukcijų skaičiavimas bei konstravimas.

101.	Metalinių konstrukcijų gamybos ir įrengimo kokybės kontrolė.

102.	Metalinių konstrukcijų atsparumas ugniai (skaičiavimas, atsparumo ugniai didinimo būdai, priemonės, sprendimai, techniniai ir technologiniai įrengimo ypatumai).

103.	Metalinių konstrukcijų apsauga nuo korozijos (būdai, priemonės, sprendimai, techniniai ir technologiniai įrengimo ypatumai).

MŪRINĖS KONSTRUKCIJOS	YSPDV, YSPDVPV, NSPDV, NSPDVPV, SPDEV, SDEV
104.	Mūrinių konstrukcijų medžiagos ir gaminiai (tipai, markės, pagrindinės savybės ir jas įtakojantys veiksniai, privalumai ir trūkumai, panaudojimo ypatumai).

105.	Nearmuoto mūro fizinės-mechaninės savybės (gniuždomasis, lenkiamasis, kerpamasis stipriai, mūro tamprumo modulis).

106.	Mūro sienų klasifikavimas ir laikomosios galios apskaičiavimas.

107.	Sluoksniuotųjų išorės sienų laikomosios galios apskaičiavimas ir konstravimas.

108.	Skersai armuoto gniuždomojo mūro laikomosios galios apskaičiavimas;.

109.	Glemžiamo (apkrauto sutelktąja apkrova) mūro laikomosios galios apskaičiavimas.

110.	Sąramų, posieninių sijų ir kabamųjų sienų skaičiavimas.

111.	Konstrukcijų atrėmimo į mūrą ir konstrukcijų inkaravimo reikalavimai. Mūro sienų ir kolonų inkaravimas.	YSPDV, YSPDVPV, NSPDV, NSPDVPV, SPDEV, SDEV
112.	Mūro sienų su standžiomis ir tampriomis atramomis įražų skaičiavimas.

113.	Mūro sienų įražų ir laikomosios galios apskaičiavimas.

114.	Mūro sienų deformacinių, temperatūrinių ir sėdimo siūlių išdėstymas ir konstrukciniai sprendiniai.

115.	Klimatologinių ir kitų sąlygų įtaka mūro konstrukcijų projektavimui.

MEDINĖS KONSTRUKCIJOS	YSPDV, YSPDVPV, NSPDV, NSPDVPV, SPDEV, SDEV
116.	Medinių konstrukcijų medžiagos ir gaminiai (tipai, rūšys, pagrindinės savybės ir jas įtakojantys veiksniai, privalumai ir trūkumai, panaudojimo ypatumai).

117.	Drėgmės, klimatologinio, biologinio ir kito poveikio įtaka medienos fizinėms-mechaninėms, deformacinėms ir kitoms savybėms.

118.	Medinių konstrukcijų jungimo priemonės, būdai ir konstrukciniai sprendimai.

119.	Klijuotos medienos sijos (tipai, rūšys, pagrindinės savybės ir jas įtakojantys veiksniai, skaičiavimas ir panaudojimo ypatumai).

120.	Medinės plonasienės sijos (tipai, rūšys, pagrindinės savybės ir jas įtakojantys veiksniai, skaičiavimas ir panaudojimo ypatumai).

121.	Mediniai rėmai ir arkos (tipai, rūšys, pagrindinės savybės ir jas įtakojantys veiksniai, skaičiavimas ir panaudojimo ypatumai).

122.	Medinės santvaros (tipai, rūšys, pagrindinės savybės ir jas įtakojantys veiksniai, skaičiavimas ir panaudojimo ypatumai).

123.	Centriškai ir ekscentriškai tempiamų medinių elementų skaičiavimas.

124.	Ryšių sistemos medinėse konstrukcijose, jų tipai ir skaičiavimas.

125.	Centriškai ir ekscentriškai gniuždomų elementų skaičiavimas.

126.	Medinių elementų jungtys ir jų skaičiavimas.

127.	Mediniai karkasiniai pastatai, jų konstrukcijos ir skaičiavimas.

128.	Medinių konstrukcijų ilgaamžiškumo, ugniai atsparumo ir apsaugos nuo galimų poveikių (drėgmės, klimatologinių, biologinių, cheminių ir kt.) didinimas (skaičiavimas, būdai, priemonės, sprendimai, techniniai ir technologiniai įrengimo ypatumai).

SLUOKSNIUOTOSIOS KONSTRUKCIJOS	YSPDV, YSPDVPV, NSPDV, NSPDVPV, SPDEV, SDEV
129.	Sluoksniuotosios konstrukcijos, jų medžiagos ir gaminiai (tipai, rūšys, pagrindinės savybės ir jas įtakojantys veiksniai, privalumai ir trūkumai, panaudojimo ypatumai). Sluoksnių jungčių standumo įtaka sluoksniuotųjų konstrukcijų darbui.

130.	Sluoksniuotųjų konstrukcijų jungčių ir tvirtinimo mazgų konstrukciniai sprendiniai.

131.	Įtempių – deformacijų būviai ir skaičiuotinų įtempių schemų parinkimas.

132.	Sluoksniuotųjų konstrukcijų su standžiais sluoksniais ir standžiomis jungtimis tarp jų konstrukciniai sprendiniai. Sluoksniuotųjų konstrukcijų skaičiavimas skerspjūvių redukavimo metodu.

133.	Gniuždomųjų sluoksniuotųjų konstrukcijų su mažo standumo vidiniais sluoksniais ir lanksčiomis jungėmis konstrukciniai sprendiniai ir skaičiavimas.

134.	Sluoksniuotųjų konstrukcijų su mažo standumo vidiniu sluoksniu ir plonais išoriniais sluoksniais („Sandwich“) konstrukciniai sprendiniai ir skaičiavimas.

135.	Sluoksniuotųjų konstrukcijų su standumo briaunomis konstrukciniai sprendiniai ir skaičiavimas.

136.	Jungčių tarp sluoksnių skaičiavimas.
137.	Surenkamų-monolitinių perdangų iš mažagabaričių gelžbetoninių elementų konstrukciniai sprendiniai ir skaičiavimas.

138	Surenkamų-monolitinių perdangų konstrukciniai sprendiniai ir jų projektavimas.

STATINIŲ REKONSTRUKCIJA IR KONSTRUKCIJŲ STIPRINIMAS	YSPDV, YSPDVPV, NSPDV, NSPDVPV, SPDEV, SDEV
139.	Informacija ir duomenys reikalingi statinio rekonstravimo ir konstrukcijų stiprinimo projektui ruošti.

140.	Pagrindiniai statinių konstrukcijų stiprinimo būdai ir metodai.

141.	Leistinos spūdžio reikšmės į po pamatais sutankėjusius gruntus.

142.	Gruntų cheminio stiprinimo būdai, metodai, sprendiniai.

143.	Pamatų stiprinimo, didinant jų atraminį plotą, konstrukciniai ir technologiniai sprendiniai.

144.	Pamatų stiprinimo, juos pakeičiant poliniais pamatais, konstrukciniai ir technologiniai sprendiniai.

145.	Mūro sienų stiprinimo būdai, metodai, konstrukciniai ir technologiniai sprendiniai. Sustiprintų sienų laikomosios galios apskaičiavimas.

146.	Mūro ir gelžbetoninių kolonų stiprinimo būdai, metodai, konstrukciniai ir technologiniai sprendiniai. Sustiprintų konstrukcijų laikomosios galios apskaičiavimas.

147.	Vidinių mūro sienų siaurų ir plačių tarpsienių stiprinimo būdai, metodai, konstrukciniai ir technologiniai sprendiniai.

148.	Išorinių sienų siaurų ir plačių tarpsienių stiprinimo bei didelių angų įrengimo būdai, metodai, konstrukciniai ir technologiniai sprendiniai.

149.	Sąramų stiprinimo ir gelžbetoninių standumo juostų įrengimo būdai, metodai, konstrukciniai ir technologiniai sprendiniai.

150.	Sienų erdvinio standumo didinimo iš anksto įtemptomis juostomis konstrukciniai ir technologiniai sprendiniai.

151.	Gelžbetoninių konstrukcijų stiprinimo, didinant skerspjūvį, būdai, metodai, konstrukciniai ir technologiniai sprendiniai.

152.	Gelžbetoninių konstrukcijų stiprinimo, įrengiant standžias ir tamprias atramas, būdai, metodai, konstrukciniai ir technologiniai sprendiniai.

153.	Gelžbetoninių lenkiamų elementų stiprinimo įtemptomis horizontaliomis paspyrinėmis (šprengelinėmis) ir kombinuotomis templėmis būdai, metodai, konstrukciniai ir technologiniai sprendiniai.

154.	Kolonų stiprinimo įremtais spyriais būdai, metodai, konstrukciniai ir technologiniai sprendiniai.

155.	Konstrukcijų stiprinimo, didinant standumą, būdai, metodai, konstrukciniai ir technologiniai sprendiniai.

156.	Gelžbetoninių gembių stiprinimo būdai, metodai, konstrukciniai ir technologiniai sprendiniai.

157.	Lenkiamųjų gelžbetoninių konstrukcijų pavojingojo įstrižojo pjūvio stiprinimo būdai, metodai, konstrukciniai ir technologiniai sprendiniai. Sustiprintos konstrukcijos laikomosios galios apskaičiavimas.

158.	Metalinių konstrukcijų stiprinimo suvirintomis jungtimis būdai, metodai, konstrukciniai ir technologiniai sprendiniai.

159.	Medinių konstrukcijų stiprinimo būdai, metodai, konstrukciniai ir technologiniai sprendiniai.

BENDRIEJI STATINIO PROJEKTAVIMO PLANAVIMO, ORGANIZAVIMO, VYKDYMO IR KONTROLĖS REIKALAVIMAI	YSPDV, YSPDVPV, NSPDV, NSPDVPV
160.	Bendrosios statinio projektavimo proceso organizavimo ir vykdymo nuostatos (teisinis reglamentavimas, tikslai, uždaviniai, atsakomybė).

161.	Projekto dalies vadovo ir projekto dalies vykdymo priežiūros vadovo pareigos, teisės, atsakomybė, parinkimo ir samdymo tvarka, bendravimas ir bendradarbiavimas su kitais statinio projektavimo bei statinio statybos priežiūros proceso dalyviais.	YSPDV, YSPDVPV, NSPDV, NSPDVPV, SPDEV, SDEV
162.	Statinio statybos rūšys.

163.	Statinių klasifikavimas (pagal kategorijas, pagal naudojimo paskirtį.

164.	Esminiai reikalavimai statiniams ir statybos gaminiams.

165.	Tarptautinių, Europos ir užsienio valstybių standartų ir kitų norminių dokumentų taikymo (naudojimo) Lietuvoje tvarka.

166.	Statinio projektavimui pradėti ir (ar) vykdyti reikalinga informacija ir duomenys.

167.	Geologinių, geotechninių ir kitų tyrinėjimų bei esamų statinių techninės būklės įvertinimo privalomumas ir atlikimo tvarka.

168.	Projektavimo užduoties paskirtis, sudėtis ir rengimo tvarka.

169.	Statinio projekto rūšys.

170.	Statinio projekto rengimo etapai (vieno ir dviejų etapų projekto rengimo atvejai).

171.	Statinio techninio projekto paskirtis ir sudėtis.

172.	Statinio darbo projekto paskirtis ir sudėtis.

173.	Statinio techninio darbo projekto sudėtis.

174.	Bendruoju atveju statinio projekto dalyje „Statinio konstrukcijos“ pateikiami sprendiniai ir informacija.

175.	Statinio projekto techninių specifikacijų paskirtis, sudėtis ir rengimo ypatumai.

176.	Reikalavimų statybos produktams (gaminiams, medžiagoms) ir įrenginiams pateikimo (nurodymo) statinio projekte ypatumai.

177.	Projektinių sprendinių derinamas projektavimo metu.

178.	Pagrindiniai standartai ir kiti dokumentai, reglamentuojantys projekto įforminimo tvarką.

179.	Brėžinių braižymo taisyklės (reikalavimai) ir grafiniai žymėjimai.

180.	Brėžinio ir kitų projekto sprendinių dokumentų pagrindinio įrašo struktūra.

181.	Statinio projekto dokumentų žymenys ir jų struktūra.

182.	Statinio techninio ir darbo projekto komplektavimo bei bylų įforminimo tvarka.

183.	Statinio projekto dokumentų pasirašymo ir tvirtinimo tvarka.

184.	Statinio projekto dokumentų, rengiamų keliomis kalbomis, įforminimo ir pasirašymo tvarka.

185.	Atskirų statinio projekto dalių sprendinių suderinamumo užtikrinimas.

186.	Projekto dokumentų keitimo, taisymo ir papildymo tvarka bei įforminimas.

187.	Statinio projekto dalies vykdymo priežiūra (organizavimas, atlikimas, dokumentavimas, gerinimas).

188.	Statinio informacinio modeliavimo (BIM) technologijų taikymas statinio projektavimo ir projekto vykdymo priežiūros veikloje.

189.	Informacinių priemonių (įrankių, įrangos, programų) taikymas automatizuotam statinio konstrukcijų projektavimui.

190.	Esminiai gaisrinės saugos reikalavimai statiniams.

191.	Statinių atsparumo ugniai laipsniai ir jų nustatymo kriterijai (faktoriai).

192.	Statinių grupės pagal gaisro grėsmę juose.	YSPDV, YSPDVPV, NSPDV, NSPDVPV, SPDEV, SDEV
193.	Statybos produktų klasifikavimas pagal degumą ir atsparumą ugniai.

194.	Pastatų, patalpų ir išorės įrenginių kategorijos pagal sprogimo ir gaisro pavojų.

195.	Gaisro apkrovos, kategorijos ir jų nustatymo principai.

196.	Konstrukcijų ir konstrukcinių elementų atsparumo ugniai užtikrinimo būdai.

197.	Gaisro plitimo bei gaisro ar degimo produktų sklidimo ribojimo statinyje sprendimai.

198.	Leistini triukšmo lygiai įvairiose pastato zonose pagal jų naudojimo paskirtį.

199.	Konstrukcinės, techninės ir technologinės priemonės triukšmo lygiui statiniuose mažinti.

200.	Bendrieji higienos ir sveikatos apsaugos reikalavimai statiniams ir statybos gaminiams. Bendrosios aplinkos ir sveikatos apsaugos užtikrinimo priemonės ir jų parinkimas projektuojant statinius.

201.	Reikalavimai pastatų energiniam naudingumui. Bendrosios pastatų energinio naudingumo įvertinimo nuostatos.

STATINIO KONSTRUKCIJŲ PROJEKTINIŲ SPRENDINIŲ IR FAKTINĖS BŪKLĖS TYRIMAS (VERTINIMAS) BEI EKSPERTIZĖ	SPDEV, SDEV
202.	Statinių ir(ar) atskirų jų konstrukcijų deformacijos, avarijos, griūtys (priežastys ir jų tyrimo tvarka).

203.	Tiriamo statinio bendrojo pastovumo apskaičiavimas.

204.	Konstrukcijų senėjimas bei pažaidų ir defektų vertinimo kriterijai.

205.	Betono karbonizacija ir jos įtaka gelžbetoninių konstrukcijų ilgalaikiškumui. Betono karbonizacijos gylio nustatymas.

206.	Gelžbetoninių konstrukcijų defektai, pažaidos ir jų priežastys.

207.	Betono fizinių mechaninių savybių tyrimo metodai ir gautų rezultatų vertinimas.

208.	Gelžbetoninių konstrukcijų pleišėjimo priežastys, požymiai, kontrolės (tyrimo) būdai ir priemonės.

209.	Plyšių betone parametrai ir gelžbetoninių konstrukcijų būklės pagal plyšių parametrus vertinimas.

210.	Betono erozija ir korozija, jų priežastys ir įtaka gelžbetoninių konstrukcijų ilgaamžiškumui.

211.	Armatūros korozija, jos priežastys ir įtakos gelžbetoninių konstrukcijų laikomajai galiai vertinimas bei ilgalaikiškumo prognozavimas.

212.	Armatūros padėties, jos kiekio, inkaravimo ir kitų technologinių veiksnių įtaka gelžbetoninių konstrukcijų laikomajai galiai bei ilgalaikiškumui.

213.	Mūrinių konstrukcijų defektai, pažaidos, jų priežastys ir įtaka konstrukcijų laikomajai galiai bei ilgalaikiškumui.

214.	Mūro mechaninių savybių nustatymas natūriniais tyrimais ir rezultatų vertinimas.

215.	Mūrinių konstrukcijų pleišėjimo priežastys, požymiai, kontrolės (tyrimo) būdai ir priemonės.

216.	Mūro erozija ir korozija, jų priežastys ir įtaka mūrinių konstrukcijų ilgaamžiškumui.

217.	Metalinių konstrukcijų gamybos ir montavimo defektai bei pažaidos, jų įtaka konstrukcijų laikomajai galiai bei ilgalaikiškumui.

218.	Metalinių konstrukcijų korozinių pažaidų rūšys, priežastys, jų šalinimo

būdai bei priemonės.	SPDEV, SDEV
219.	Metalinių konstrukcijų virintinių siūlių defektai ir jų priežastys.

220.	Metalinių konstrukcijų varžtinių bei kniedinių jungčių siūlių defektai ir jų priežastys.

221.	Medinių konstrukcijų ir jų jungčių defektai bei pažaidos, jų priežastys ir įtaka konstrukcijų laikomajai galiai bei ilgalaikiškumui.

222.	Statinių konstrukcijų būklės rodiklių nustatymo metodai.

223.	Statybinių medžiagų fizinių bei mechaninių savybių tyrimai ir rezultatų statistinis vertinimas.

224.	Statinių konstrukcijų defektų ir pažaidų nustatymo priemonės ir būdai.

225.	Konstrukcijų apkrovų nustatymo ir skaitinio modeliavimo principai.

226.	Gelžbetoninių konstrukcijų ribinių būvių vertinimas.

227.	Mūrinių konstrukcijų ribinių būvių vertinimas.

228.	Metalinių konstrukcijų laikomosios galios apskaičiavimas pagal natūrinių tyrimų rezultatus.

229.	Gaisro pažeistų konstrukcijų būklės vertinimas.

230.	Statybinių konstrukcijų projektavimas pagal bandymų rezultatus.

231.	Statinio projekto (jo dalies) ir statinio (jo dalies) ekspertizės organizavimo ir vykdymo bendrosios nuostatos (teisinis reglamentavimas, privalomumas, tikslai, uždaviniai, dalyviai ir jų civilinės atsakomybės privalomasis draudimas).

232.	Statinio projekto (jo dalies) ir statinio (jo dalies) ekspertizei vykdyti reikalingi profesiniai ir asmeniniai gebėjimai.

233.	Statinio projekto dalies ekspertizės vadovo pareigos, teisės ir atsakomybė.

234.	Statinio dalies ekspertizės vadovo pareigos, teisės ir atsakomybė.

235.	Dalinės statinio projekto ekspertizės sudėtis, atlikimo ir dokumentavimo tvarka. Statinio projekto (jo dalies) įvertinimas.

236.	Dalinės statinio ekspertizės sudėtis, atlikimo ir dokumentavimo tvarka. Statinio (jo dalies) techninės būklės įvertinimas.

237.	Pakartotinė statinio projekto (jo dalies) ir statinio (jo dalies) ekspertizės inicijavimas, planavimas, organizavimas, atlikimas, dokumentavimas).

238.	Specialioji statinio projekto (jo dalies) ekspertizė (inicijavimas, planavimas, organizavimas, atlikimas, dokumentavimas).

IV SKYRIUS

TEISĖS AKTŲ IR LITERATŪROS SĄRAŠAS

7. Programa parengta remiantis šiais teisės aktais ir literatūros šaltiniais:

7.1. Lietuvos Respublikos statybos įstatymas;

7.2. 2011 m. kovo 9 d. Europos Parlamento ir Tarybos reglamentas (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (OL 2011 L 88, p. 5);

7.3. statybos techninis reglamentas STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

7.4. statybos techninis reglamentas STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas”, patvirtintas Lietuvos Respublikos aplinkos ministro 2015 m. gruodžio 10 d. įsakymu Nr. D1-905 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas” patvirtinimo”;

7.5. statybos techninis reglamentas STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“;

7.6. statybos techninis reglamentas STR 1.03.01:2016 „Statybiniai tyrimai. Statinio avarija“, patvirtintas Lietuvos Respublikos aplinkos ministro 2016 m. lapkričio 11 d. įsakymu Nr. D1-748 „Dėl statybos techninio reglamento STR 1.03.01:2016 „Statybiniai tyrimai. Statinio avarija“ patvirtinimo;

7.7. statybos techninis reglamentas STR 1.04.02:2011 „Inžineriniai geologiniai ir geotechniniai tyrimai“, patvirtintas Lietuvos Respublikos aplinkos ministro 2011 m. gruodžio 29 d. įsakymu Nr. D1-1053 „Dėl statybos techninio reglamento STR 1.04.02:2011 „Inžineriniai geologiniai ir geotechniniai tyrimai“;

7.8. statybos techninis reglamentas STR 1.04.04:2017 „Statinio projektavimas, projekto ekspertizė“, patvirtintas Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento 1.04.04:2017 „Statinio projektavimas, projekto ekspertizė“ patvirtinimo“;

7.9. statybos techninis reglamentas STR 1.06.01:2016 „Statybos darbai. Statinio statybos priežiūra“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“;

7.10. statybos techninis reglamentas STR 2.01.01(1):2005 „Esminiai statinio reikalavimai. Mechaninis atsparumas ir pastovumas“, patvirtintas Lietuvos Respublikos aplinkos ministro 2005 m. rugsėjo 21 d. įsakymu Nr. D1-455 „Dėl statybos techninio reglamento STR 2.01.01(1):2005 „Esminiai statinio reikalavimai. Mechaninis atsparumas ir pastovumas” patvirtinimo”;

7.11. statybos techninis reglamentas STR 2.01.01(2):1999 „Esminiai statinio reikalavimai. Gaisrinė sauga“, patvirtintas Lietuvos Respublikos aplinkos ministro 1999 m. gruodžio 27 d. įsakymu Nr. 422 „Dėl statybos techninio reglamento STR 2.01.01(2):1999 „Esminiai statinio reikalavimai. Gaisrinė sauga” patvirtinimo”;

7.12. statybos techninis reglamentas STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“, patvirtintas Lietuvos Respublikos aplinkos ministro 1999 m. gruodžio 27 d. įsakymu Nr. 420 „Dėl statybos techninio reglamento STR 2.01.01(3):1999 „Esminiai statinio reikalavimai. Higiena, sveikata, aplinkos apsauga” patvirtinimo”;

7.13. statybos techninis reglamentas STR 2.01.01(4):2008 „Esminiai statinio reikalavimai. Naudojimo sauga, patvirtintas Lietuvos Respublikos aplinkos ministro 2007 m. gruodžio 27 d. įsakymu Nr. D1-706 „Dėl statybos techninio reglamento STR 2.01.01(4):2008 „Esminiai statinio reikalavimai. Naudojimo sauga” patvirtinimo”;

7.14. statybos techninis reglamentas STR 2.01.01(5):2008 „Esminiai statinio reikalavimai. Apsauga nuo triukšmo“, patvirtintas Lietuvos Respublikos aplinkos ministro 2008 m. kovo 12 d. įsakymu Nr. D1-132 „Dėl statybos techninio reglamento STR 2.01.01(5):2008 „Esminiai statinio reikalavimai. Apsauga nuo triukšmo” patvirtinimo”;

7.15. statybos techninis reglamentas STR 2.01.01(6):2008 „Esminiai statinio reikalavimai. Energijos taupymas ir šilumos išsaugojimas“, patvirtintas Lietuvos Respublikos aplinkos ministro 2008 m. kovo 12 d. įsakymu Nr. D1-131 „Dėl statybos techninio reglamento STR 2.01.01(6):2008 „Esminiai statinio reikalavimai. Energijos taupymas ir šilumos išsaugojimas” patvirtinimo”;

7.16. statybos techninis reglamentas STR 2.01.02:2016 „Pastatų energinio naudingumo projektavimas ir sertifikavimas“, patvirtintas Lietuvos Respublikos aplinkos ministro 2016 m. lapkričio 11 d. įsakymu Nr. D1-754 „Dėl statybos techninio reglamento STR 2.01.02:2016 „Pastatų energinio naudingumo projektavimas ir sertifikavimas“ patvirtinimo“;

7.17. statybos techninis reglamentas STR 2.01.07:2003 „Pastatų vidaus ir išorės aplinkos apsauga nuo triukšmo“, patvirtintas Lietuvos Respublikos aplinkos ministro 2003 m. liepos 17 d. įsakymu Nr. 387 „Dėl statybos techninio reglamento STR 2.01.07:2003 „Pastatų vidaus ir išorės aplinkos apsauga nuo triukšmo ” patvirtinimo”;

7.18. statybos techninis reglamentas STR 2.05.02:2008 „Statinių konstrukcijos. Stogai“, patvirtintas Lietuvos Respublikos aplinkos ministro 2008 m. spalio 27 d. įsakymu Nr. D1-571 „Dėl statybos techninio reglamento STR 2.05.02:2008 „Statinių konstrukcijos. Stogai” patvirtinimo”;

7.19. statybos techninis reglamentas STR 2.05.03:2003 „Statybinių konstrukcijų projektavimo pagrindai“, patvirtintas Lietuvos Respublikos aplinkos ministro 2003 m. gegužės 15 d. įsakymu Nr. 231 „Dėl statybos techninio reglamento STR 2.05.03:2003 „Statybinių konstrukcijų projektavimo pagrindai” patvirtinimo”;

7.20. statybos techninis reglamentas STR 2.05.04:2003 „Poveikiai ir apkrovos“, patvirtintas Lietuvos Respublikos aplinkos ministro 2003 m. gegužės 15 d. įsakymu Nr. 233 „Dėl statybos techninio reglamento STR 2.05.04:2003 „Poveikiai ir apkrovos” patvirtinimo”;

7.21. statybos techninis reglamentas STR 2.05.05:2005 „Betoninių ir gelžbetoninių konstrukcijų projektavimas“, patvirtintas Lietuvos Respublikos aplinkos ministro 2005 m. sausio 26 d. įsakymu Nr. D1-44 „Dėl statybos techninio reglamento STR 2.05.05:2005 „Betoninių ir gelžbetoninių konstrukcijų projektavimas” patvirtinimo”;

7.22. statybos techninis reglamentas STR 2.05.06:2005 „Aliuminių konstrukcijų projektavimas“, patvirtintas Lietuvos Respublikos aplinkos ministro 2005 m. kovo 17 d. įsakymu Nr. D1-152 „Dėl statybos techninio reglamento STR 2.05.06:2005 „Aliuminių konstrukcijų projektavimas” patvirtinimo”;

7.23. statybos techninis reglamentas STR 2.05.07:2005 „Medinių konstrukcijų projektavimas“, patvirtintas Lietuvos Respublikos aplinkos ministro 2005 m. vasario 10 d. įsakymu Nr. D1-79 „Dėl statybos techninio reglamento STR 2.05.07:2005 „Medinių konstrukcijų projektavimas” patvirtinimo”;

7.24. statybos techninis reglamentas STR 2.05.08:2005 „Plieninių konstrukcijų projektavimas. Pagrindinės nuostatos“, patvirtintas Lietuvos Respublikos aplinkos ministro 2005 m. vasario 18 d. įsakymu Nr. D1-101 „Dėl statybos techninio reglamento STR 2.05.08:2005 „Plieninių konstrukcijų projektavimas. Pagrindinės nuostatos” patvirtinimo”;

7.25. statybos techninis reglamentas STR 2.05.09:2005 „Mūrinių konstrukcijų projektavimas“, patvirtintas Lietuvos Respublikos aplinkos ministro 2005 m. sausio 20 d. įsakymu Nr. D1-38 „Dėl statybos techninio reglamento STR 2.05.09:2005 „Mūrinių konstrukcijų projektavimas” patvirtinimo”;

7.26. statybos techninis reglamentas STR 2.05.10:2005 „Armocementinių konstrukcijų projektavimas“, patvirtintas Lietuvos Respublikos aplinkos ministro 2005 m. vasario 8 d. įsakymu Nr. D1-72 „Dėl statybos techninio reglamento STR 2.05.10:2005 „Armocementinių konstrukcijų projektavimas” patvirtinimo”;

7.27. statybos techninis reglamentas STR 2.05.11:2005 „Gaisro temperatūrų veikiamų gelžbetoninių konstrukcijų projektavimas“, patvirtintas Lietuvos Respublikos aplinkos ministro 2005 m. vasario 11 d. įsakymu Nr. D1-84 „Dėl statybos techninio reglamento STR 2.05.11:2005 „Gaisro temperatūrų veikiamų gelžbetoninių konstrukcijų projektavimas” patvirtinimo”;

7.28. statybos techninis reglamentas STR 2.05.12:2005 „Betoninės ir gelžbetoninės konstrukcijų iš tankiojo silikatbetonio projektavimas“, patvirtintas Lietuvos Respublikos aplinkos ministro 2005 m. vasario 18 d. įsakymu Nr. D1-100 „Dėl statybos techninio reglamento STR 2.05.12:2005 „Betoninės ir gelžbetoninės konstrukcijų iš tankiojo silikatbetonio projektavimas ” patvirtinimo”;

7.29. statybos techninis reglamentas STR 2.05.13:2004 „Statinių konstrukcijos grindys“, patvirtintas Lietuvos Respublikos aplinkos ministro 2004 m. kovo 23 d. įsakymu Nr. D1-127 „Dėl statybos techninio reglamento STR 2.05.13:2004 „Statinių konstrukcijos grindys” patvirtinimo”;

7.30. statybos techninis reglamentas STR 2.05.14:2005 „Hidrotechnikos statinių pagrindų ir pamatų projektavimas“, patvirtintas Lietuvos Respublikos aplinkos ministro 2005 m. kovo 9 d. įsakymu Nr. D1-141 „Dėl statybos techninio reglamento STR 2.05.14:2005 „Hidrotechnikos statinių pagrindų ir pamatų projektavimas” patvirtinimo”;

7.31. statybos techninis reglamentas STR 2.05.15:2004 „Hidrotechninių statinių poveikiai ir apkrovos“, patvirtintas Lietuvos Respublikos aplinkos ministro 2004 m. rugpjūčio 18 d. įsakymu Nr. D1-438 „Dėl statybos techninio reglamento STR 2.05.15:2004 „Hidrotechninių statinių poveikiai ir apkrovos” patvirtinimo”;

7.32. statybos techninis reglamentas STR 2.05.18:2005 „Betoninės ir gelžbetoninės užtvankos ir jų konstrukcijos“, patvirtintas Lietuvos Respublikos aplinkos ministro 2005 m. gruodžio 21 d. įsakymu Nr. D1-628 „Dėl statybos techninio reglamento STR 2.05.18:2005 „Betoninės ir gelžbetoninės užtvankos ir jų konstrukcijos” patvirtinimo”;

7.33. statybos techninis reglamentas STR 2.05.19:2005 „Inžinerinė hidrologija. Pagrindiniai skaičiavimų reikalavimai.“, patvirtintas Lietuvos Respublikos aplinkos ministro 2005 m. rugsėjo 22 d. įsakymu Nr. D1-458 „Dėl statybos techninio reglamento STR 2.05.19:2005 „Inžinerinė hidrologija. Pagrindiniai skaičiavimų reikalavimai.” patvirtinimo”;

7.34. Lietuvos standartas LST 1516:2015 „Statinio projektas. Bendrieji įforminimo reikalavimai“;

7.35. statybos techninis reglamentas STR 2.06.02:2001 „Tiltai ir tuneliai. Bendrieji reikalavimai”, patvirtintas Lietuvos Respublikos aplinkos ministro 2001 m. birželio 15 d. įsakymu Nr. 319 „Dėl statybos techninio reglamento STR 2.06.02:2001 „Tiltai ir tuneliai. Bendrieji reikalavimai” patvirtinimo“;

7.36. statybos techninis reglamentas STR 2.06.04:2014 „Gatvės ir vietinės reikšmės keliai. Bendrieji reikalavimai” patvirtintas, Lietuvos Respublikos aplinkos ministro 2014 m. birželio 17 d. įsakymu Nr. D1-533 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai” patvirtinimo“;

7.37. statybos techninis reglamentas STR 2.05.21:2016 „Geotechninis projektavimas. Bendrieji reikalavimai”, patvirtintas Lietuvos Respublikos aplinkos ministro 2016 m. liepos 4 d. įsakymu Nr. D1-468 „Dėl statybos techninio reglamento STR 2.05.21:2016 „Geotechninis projektavimas. Bendrieji reikalavimai” patvirtinimo“;

7.38. Specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros tvarkos aprašas, patvirtintas Lietuvos Respublikos aplinkos ministro 2017 m. sausio 6 d. įsakymu Nr. D1-22 „Dėl specialiųjų reikalavimų, specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų struktūros tvarkos aprašo patvirtinimo“;

7.39. Statinio projektuotojo civilinės atsakomybės privalomojo draudimo taisyklės, patvirtintos Lietuvos banko valdybos 2012 m. spalio 23 d. nutarimu Nr. 03-225 „Dėl statinio projektuotojo civilinės atsakomybės privalomojo draudimo taisyklių patvirtinimo“;

7.40. Rekomendacijos R 14-2011 „Rekomendacijos. Santrumpos ir vardiniai žymėjimai statybų projektinėje dokumentacijoje;

7.41. Lietuvos standartas LST EN 1990:2004 „Eurokodas. Konstrukcijų projektavimo pagrindai“;

7.42. Lietuvos standartas LST EN 1052-1:2000 „Mūro bandymo metodai. 1 dalis. Stiprio gniuždant nustatymas“;

7.43. Eurocode 2: Design of concrete structures. Part 1-1: General Rules and Rules for Buildings. Brussels, 2004;

7.44. Eurocode 2: Design of concrete structures. Part 1-2: General Rules and Rules. Structural Fire Design. CEN, Brussels, 2004;

7.45. Lietuvos standartas LST EN 1993-1-1:2005+AC:2006 „Eurokodas 3. Plieninių konstrukcijų projektavimas. 1–1 dalis. Bendrosios ir pastatų taisyklės.“;

7.46. Lietuvos standartas LST EN 1993-1-8:2005 „Eurokodas 3. Plieninių konstrukcijų projektavimas. 1–8 dalis. Mazgų projektavimas.“;

7.47. Lietuvos standartas LST EN 1993-1-5:2007 „Eurokodas 3. Plieninių konstrukcijų projektavimas. 1–5 dalis. Lakštinių konstrukcijų elementai.“;

7.48. Lietuvos standartas LST EN 1996-1-1:2005+A1:2013 „Eurokodas 6. Mūrinių konstrukcijų projektavimas. 1-1 dalis. Bendrosios armuotųjų ir nearmuotųjų mūrinių konstrukcijų taisyklės”;

7.49. Lietuvos standartas LST EN 1995-1:2005/A1:2008 „Medinių konstrukcijų projektavimas. Bendrosios nuostatos. 1–1 dalis. Bendrosios ir pastatų taisyklės.“;

7.50. Lietuvos standartas LST EN 338:2016 „Statybinė mediena. Stiprumo klasės“;

7.51. Lietuvos standartas LST EN 1991-1-2:2004 „Eurokodas 1. Poveikiai konstrukcijoms. 1–2 dalis. Bendrieji poveikiai. Gaisro poveikiai konstrukcijoms.“;

7.52. Lietuvos standartas LST EN 1997-1:2005/NA:2012 „Eurokodas 7. Geotechninis projektavimas. 1 dalis. Pagrindinės taisyklės.“;

7.53. Lietuvos standartas LST EN 12063:2004 „Specialieji geotechniniai darbai. Įlaidiniai poliai“;

7.54. Lietuvos standartas LST EN 12699:2015 „Specialieji geotechniniai darbai. Spraustiniai poliai“;

7.55. Lietuvos standartas LST EN 14199:2015 „Specialieji geotechniniai darbai. Mažieji poliai“;

7.56. Lietuvos standartas LST EN 1536:2010+A1:2015 „Specialieji geotechniniai darbai. Gręžtiniai poliai“;

7.57. Pastatų konstruktoriaus ir statybininko žinynas. Vilnius: Naujasis lankas, 2009;

7.58. Michnevič ir kt. Teorinė mechanika. Statika. Vilnius: Technika, 2005;

7.59. Marčiukaitis G., Valivonis J. Statybinės konstrukcijos ir jų projektavimo pagal euronormas pagrindai. Vilnius: Technika, 2010;

7.60. Marčiukaitis G. ir kt. Gelžbetoninių konstrukcijų projektavimas pagal euronormas. Vilnius: Technika, 2007;

7.61. Marčiukaitis G., Valivonis J. Lengvosios sluoksniuotosios statybinės konstrukcijos. Vilnius: Technika, 2007;

7.62. Rimkus L., Skaržauskas V. Plokščiųjų strypinių konstrukcijų mechanika. Vilnius: Technika, 2005;

7.63. Marčiukaitis G. Betoninių ir gelžbetoninių konstrukcijų defektai ir remontas. Vilnius: Mintis, 1985;

7.64. Jokūbaitis V., Kamaitis Z. Gelžbetoninių konstrukcijų pleišėjimas ir remontas. Vilnius: Technika, 2000;

7.65. Marčiukaitis G. Sluoksniuotųjų konstrukcijų iš mažagabaričių elementų skaičiavimas. Vilnius: Technika, 1996;

7.66. Šapalas V. ir kt. Plieninių sijų ir kolonų projektavimas pagal EC3. Vilnius: Technika, 2011;

7.67. Valentinavičius A., Valiūnas B. Medinės konstrukcijos. Vilnius: Technika, 2000;

7.68. Jokūbaitis V., Šaučiuvėnas G. Statinių konstrukcijų techninės būklės vertinimas. Vilnius: Technika, 2012.

Informaciją apie teisės aktų pakeitimus galima rasti „Teisės aktų registre“ (www.e-tar.lt ) arba Aplinkos ministerijos interneto tinklalapyje (www.am.lt).

V SKYRIUS

PROFESINĮ VERTINIMĄ ATLIEKANTI ORGANIZACIJA

8. Pareiškėjų profesines žinias vertina Programos priede nurodyti Lietuvos statybos inžinierių sąjungos klubai (bendrijos).

9. Lietuvos statybos inžinierių sąjunga – pelno nesiekianti laisvanoriška organizacija, vienijanti statybos inžinierius ir aktyviai dalyvaujanti jų mokymo, kvalifikacijos tobulinimo bei profesinių žinių ir gebėjimų vertinimo veikloje. LSIS veiklą vykdo visoje šalyje per veikiančius klubus (bendrijas). Jų įgaliojimus ir teises vertinti Pareiškėjų profesines žinias nustato (skiria) LSIS Prezidiumo pirmininkas (LSIS prezidentas).

10. Pareiškėjų profesinių žinių vertinimo egzaminai organizuojami ir vykdomi Programos priede nurodytų LSIS klubų (bendrijų) patalpose. Pareiškėjų profesines žinias vertinti įgalioti LSIS klubai (bendrijos) apsirūpinę veiklai vykdyti reikalingomis organizacinėmis-techninėmis priemonėmis (biuro įranga, ryšio priemonėmis ir kt.).

VI SKYRIUS

PROFESINIŲ ŽINIŲ VERTINIMAS

11. Profesinių žinių vertinimo egzaminas (toliau – Egzaminas) susideda iš dviejų dalių – atsakymų į klausimus raštu ir pokalbio.

12. Egzamino raštu tvarka:

12.1. klausimus, iš kurių sudaromi Egzamino raštu bilietai, vadovaujantis šia Programa, rengia LSIS. Egzamino raštu klausimai iš anksto neskelbiami;

12.2. Egzamino raštu trukmė – 3 val. (nepriklausomai nuo Pareiškėjo pageidaujamų įgyti pareigų bei prašyme išduoti kvalifikacijos atestatą nurodytų statinių ir darbo sričių). Egzamino metu leidžiama naudotis literatūra ir kitomis pagalbinėmis informacinėmis priemonėmis;

12.3. atsakymai į atskirus Egzamino raštu klausimus įvertinami balais:

12.3.1. teisingas ir išsamus atsakymas į klausimą įvertinamas 1 balu;

12.3.2. neišsamus arba iš dalies teisingas atsakymas į klausimą įvertinamas 0,5 balo;

12.3.3. neatsakytas klausimas arba atsakytas neteisingai įvertinamas 0 balų;

12.4. kiekvienam Pareiškėjui šiame punkte nustatyta tvarka pateikiami traukti atskiri bilietai, atsižvelgiant į Pareiškėjo pageidaujamas įgyti pareigas:

12.4.1. Pareiškėjai, siekiantys įgyti teisę eiti ypatingojo statinio projekto dalies (konstrukcijų) vadovo ir ypatingojo statinio projekto dalies (konstrukcijų) vykdymo priežiūros vadovo pareigas, traukia Egzamino bilietą, susidedantį iš 9 (devynių) klausimų. Teigiamam atsakymų į šiuos klausimus įvertinimui reikalinga surinkti minimali balų suma – 7 balai;

12.4.2. Pareiškėjai, siekiantys įgyti teisę eiti neypatingojo statinio projekto dalies (konstrukcijų) vadovo ir neypatingojo statinio projekto dalies (konstrukcijų) vykdymo priežiūros vadovo pareigas, traukia Egzamino bilietą, susidedantį iš 7 (septynių) klausimų. Teigiamam atsakymų į šiuos klausimus įvertinimui reikalinga surinkti minimali balų suma – 5 balai;

12.4.3. Pareiškėjai, siekiantys įgyti teisę eiti statinio projekto dalies (konstrukcijų) ekspertizės vadovo ir (ar) statinio dalies (konstrukcijų) ekspertizės vadovo pareigas, traukia Egzamino bilietą, susidedantį iš 12 (dvylikos) klausimų. Teigiamam atsakymų į šiuos klausimus įvertinimui reikalinga surinkti minimali balų suma – 10 balų (iš jų ne mažiau kaip 2 balai privalo būti surinkti teisingai atsakius į klausimus, susijusius su statinio konstrukcijų projektinių sprendinių ir faktinės būklės tyrimo (vertinimo) bei ekspertizės tema);

12.5. jei Pareiškėjo profesinės žinios pagal 12.4.1 papunkčio nuostatas įvertinamos neigiamai, tačiau tenkina 12.4.2 papunktyje nustatytus minimalius reikalavimus profesinėms žinioms, Pareiškėjui pageidaujant (sutinkant), profesinių žinių vertinimą atliekantis personalas gali siūlyti suteikti Pareiškėjui teisę vykdyti atitinkamas statybos techninės veiklos pagrindinių sričių vadovo pareigas neypatinguosiuose statiniuose.

13. Pareiškėjų profesinių žinių tinkamumas įvertinamas remiantis:

13.1. Pareiškėjo pateiktais rašytiniais atsakymais į Egzamino bilieto(-ų) klausimus;

13.2. Pareiškėjo pateikta rašytine informacija apie parengtus projektus, pastatytus statinius, vykdytas ekspertizes, atliktus mokslo ir kitus darbus, susijusius su prašoma atestuoti veikla;

13.3. Pareiškėjo išsilavinimo ir profesinės patirties įrodymais (įskaitant atitiktį Programos 3.8 papunkčio nuostatoms).

14. Ne vėliau kaip per 10 dienų nuo profesinių žinių Egzamino raštu pabaigos, vykdomas individualus pokalbis su Pareiškėju, kurio metu:

14.1. gali būti užduodami papildomi klausimai, susiję su Egzamino raštu atsakymais ir (ar) Pareiškėjo profesiniu pasirengimu bei patirtimi (pvz., parengtais projektais, vykdytomis ekspertizėmis, kitais profesiniais pasiekimais);

14.2. aptariami Egzamino rezultatai (pristatomos Pareiškėjui siūlomos suteikti pareigos statiniuose pagal jų naudojimo paskirtį, nurodomos neigiamo profesinių žinių įvertinimo priežastys, sprendžiami kiti su Pareiškėjo profesinių žinių įvertinimu susiję klausimai).

15. Pareiškėjas, išlaikęs egzaminą raštu, tačiau neatvykęs arba atsisakęs atvykti į pokalbį, profesinių žinių vertinimą atliekančio personalo sprendimu gali būti pripažintas neišlaikiusiu profesinių žinių egzamino.

16. Profesinių žinių vertinimą atliekantis personalas:

16.1. kolegialiai priima sprendimus dėl Pareiškėjo profesinių žinių įvertinimo;

16.2. turi teisę sustabdyti profesinių žinių vertinimo procedūrą, jei Pareiškėjas nevykdo teisėtų profesinių žinių vertinimą atliekančio personalo reikalavimų.

17. Pareiškėjas, gavęs neigiamą profesinių žinių egzamino įvertinimą, gali pakartotinai laikyti Egzaminą ne anksčiau kaip po 30 dienų nuo Egzamino rezultatų paskelbimo dienos. Egzamino perlaikymų skaičius neribojamas.

18. Teigiamai įvertinto profesinių žinių egzamino rezultatai galioja ne ilgiau kaip 2 metus nuo jų paskelbimo dienos.

19. Profesinių žinių vertinimas vykdomas valstybine kalba. Kitų valstybių (trečiųjų šalių) bei Europos Sąjungos valstybių narių piliečiai profesinių žinių vertinimo metu gali naudotis vertėjo paslaugomis. Šiuo atveju vertimo paslaugų teikėjas negali jokiu būdu ir forma Pareiškėjo konsultuoti, jam padėti, patarti ar kitaip profesine prasme įtakoti, atsakant į Egzamino klausimus. Nustačius šio reikalavimus pažeidimus, profesinių žinių vertinimą atliekantis personalas sustabdo profesinių žinių vertinimo procedūrą ir suteikia teisę Pareiškėjui pakartotinai laikyti profesinių žinių vertinimo egzaminą tik tada, kai naudojamasi kito vertėjo paslaugomis. Nustačius šio reikalavimo pažeidimus du kartus iš eilės, LSIS turi teisę atsisakyti vertinti Pareiškėjo profesines žinias.

20. Profesinių žinių vertinimo paslaugos yra mokamos. Už vieno Egzamino laikymą ar perlaikymą imamas LSIS Prezidiumo nustatyto dydžio mokestis. Šis mokestis turi būti sumokėtas iki Egzamino pradžios. Neišlaikius Egzamino arba neatvykus į Egzaminą be svarbių priežasčių, sumokėtas mokestis negrąžinamas.

VII SKYRIUS

PROFESINIŲ ŽINIŲ VERTINIMO PERSONALAS

21. Pareiškėjų profesines žinias kiekviename įgaliotame LSIS klube (bendrijoje) vertina specialistai, atitinkantys statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ 31.4 papunktyje nustatytus reikalavimus.

22. Kiekvieno LSIS klubo (bendrijos), siekiančio įgyti teisę vertinti Pareiškėjų profesines žinias pagal Programą, vadovas parenka kvalifikacinius ir kitus nustatytus reikalavimus atitinkančius specialistus profesinėms žinioms vertinti. Kandidatų vertinti profesines žinias sąrašas, nurodant vardus, pavardes, pareigas, profesinės veiklos patirtį, išsilavinimą, specialybę, kartu su dokumentuotais įrodymais, patvirtinančiais kandidato atitiktį STR 1.02.01:2017 31.4 papunktyje nustatytiems reikalavimams, teikiamas LSIS Prezidiumo pirmininkui (LSIS prezidentui). Pastarasis, įvertinęs kandidatų kvalifikaciją, nešališkumą bei asmenines savybes, įsakymu ar kitu tvarkomuoju dokumentu skiria (tvirtina) specialistus, vertinančius Pareiškėjų profesines žinias atskiruose LSIS klubuose (bendrijose).

23. Visus su šios Programos įgyvendinimu ir įgyvendinimo priežiūra susijusius klausimus sprendžia Lietuvos statybos inžinierių sąjungos sudaryta Centrinė statybos techninės veiklos pagrindinių sričių vadovų profesinių žinių vertinimo komisija.

VIII SKYRIUS

PROFESINIŲ ŽINIŲ VERTINIMĄ PATVIRTINANTIS DOKUMENTAS

24. Profesinių žinių įvertinimo sprendimai įforminami protokolu, kuriame nurodoma:

24.1. profesinių žinių vertinimo data ir vieta;

24.2. profesinių žinių įvertinimo protokolo numeris ir parengimo data;

24.3. Programos, pagal kurią vertintos protokole nurodytų Pareiškėjų profesinės žinios, pavadinimas ir (arba) žymuo;

24.4. Pareiškėjo vardas, pavardė, asmens kodas, darbovietė ir profesinių žinių įvertinimo rezultatas (sprendimas). Jei profesinės žinios įvertinamos neigiamai, nurodomos tokio sprendimo priežastys;

24.5. Pareiškėjui siūlomos suteikti pareigos (pagal Programos 3 punktą) statiniuose pagal jų naudojimo paskirtį iš nurodytų [7.3] (papildomai gali būti įrašomi ypatingųjų statinių parametrai pagal [7.3]) ir darbo srityje (srityse);

24.6. profesines žinias įvertinusių specialistų vardai, pavardės ir jų atstovų (profesinių žinių vertinimo komisijos pirmininko ir sekretoriaus) parašai;

24.7. kita su konkrečiu Pareiškėju susijusi informacija (pvz., išsilavinimas, kontaktiniai duomenys, papildomo kvalifikacijos atestato numeris) nurodoma profesinių žinių vertinimo komisijos sekretoriaus sprendimu ar VĮ Statybos produkcijos sertifikavimo centro (toliau – SPSC) pageidavimu.

25. Parengiami du vienodą juridinę galią turintys profesinių žinių įvertinimo protokolo egzemplioriai, kurių vienas teikiamas SPSC, o antras lieka ir 5 metus saugomas profesinių žinių vertinimą atlikusioje LSIS įgaliotoje organizacijoje.

26. Pareiškėjui išduodamas vieno iš profesines žinias įvertinusių specialistų arba profesinių žinių vertinimo komisijos sekretoriaus pasirašytas profesinių žinių įvertinimo protokolo išrašas, kuriame nurodoma: Pareiškėjo vardas, pavardė, asmens kodas, siūlomos suteikti pareigos statiniuose pagal jų naudojimo paskirtį ir darbo srityje (srityse), programos, pagal kurią buvo patikrintos profesinės žinios, žymuo, dokumento išdavimo data. Protokolo išrašas išduodamas vadovaujantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, 90 ir 91 punktuose nustatytais reikalavimais.

IX SKYRIUS

BAIGIAMOSIOS NUOSTATOS

27. Informacija apie profesinių žinių vertinimo egzaminų laiką ir vietą skelbiama Lietuvos statybos inžinierių sąjungos interneto tinklalapyje (www.lsis.lt) ir LSIS klubų (bendrijų), nurodytų Programos priede, internetiniuose tinklalapiuose.

28. Programa ar jos dalis gali būti naudojama tik Lietuvos statybos inžinierių sąjungos vykdomos veiklos tikslams įgyvendinti. Programą naudoti kitiems tikslams galima tik rengėjui sutikus.

29. Ginčai dėl Programos taikymo nagrinėjami įstatymų nustatyta tvarka.

________________

ĮVERTINO

VĮ Statybos produkcijos sertifikavimo centras

2017 m. rugsėjo 19 d. raštu Nr. 16483

Lietuvos statybos inžinierių sąjungos statybos techninės veiklos pagrindinių sričių vadovų profesinių žinių vertinimo egzaminų programos E-016-17-LSIS

priedas

LIETUVOS STATYBOS INŽINIERIŲ SĄJUNGOS KLUBŲ (BENDRIJŲ), ĮGALIOTŲ

VERTINTI STATYBOS INŽINIERIŲ, SIEKIANČIŲ ĮGYTI TEISĘ EITI YPATINGOJO IR NEYPATINGOJO STATINIO PROJEKTO DALIES (KONSTRUKCIJŲ) VADOVO, YPATINGOJO IR NEYPATINGOJO STATINIO PROJEKTO DALIES (KONSTRUKCIJŲ) VYKDYMO PRIEŽIŪROS VADOVO, STATINIO PROJEKTO DALIES (KONSTRUKCIJŲ) EKSPERTIZĖS VADOVO IR STATINIO DALIES (KONSTRUKCIJŲ) EKSPERTIZĖS VADOVO PAREIGAS, PROFESINES ŽINIAS, SĄRAŠAS

Eil. Nr.	Įgaliotos organizacijos pavadinimas	Adresas	Žinių vertinimo patalpų adresas ir vietų skaičius	Atsakingo vadovo vardas, pavardė, tel.	Interneto svetainės adresas, el. paštas
1.	VšĮ VGTU Kokybės vadybos centras	Trakų g. 1/26, Vilnius	Trakų g. 1/26, Vilnius, 3 auditorijos, 180 vietų	Ramūnas Setkauskas, (8 5) 262 1690	www.kvc.vgtu.lt
3.	LSIS Kauno apskrities bendrija	Studentų g. 48-429, Kaunas	Studentų g. 48-429, Kaunas, KTU Statybos fakultetas 432 auditorija, 50 vietų	Žymantas Rudžionis (8 37) 451438 8 687 50991	www.kasib.lt
4.	LSIS Klaipėdos klubas	V. Berbomo g. 10, Klaipėda	V. Berbomo g. 10, Klaipėda, 150 vietų auditorija, 2 kabinetai po 36 kv. m	Tautvydas Petras Tubis, (8 46) 41 16 02 8 686 76 153	www.lsiskl.lt
10.	LSIS Vilniaus m. klubas	Trakų g. 1/26, Vilnius	Trakų g. 1/26, Vilnius, 3 auditorijos, 180 vietų	Julius Gajauskas 8 685 67 484	www.lsisvk.lt

________________

PATVIRTINTA

Lietuvos Respublikos aplinkos ministro

2017 m. spalio 12 d. įsakymu Nr. D1-837

LIETUVOS STATYBOS INŽINIERIŲ SĄJUNGOS

STATYBOS TECHNINĖS VEIKLOS PAGRINDINIŲ SRIČIŲ VADOVŲ

PROFESINIŲ ŽINIŲ VERTINIMO EGZAMINŲ PROGRAMA

Programos žymuo: E-021-17-LSIS

I SKYRIUS

BENDROSIOS NUOSTATOS

1. Programos pavadinimas: ypatingojo statinio projekto dalies vadovo, ypatingojo statinio projekto dalies vykdymo priežiūros vadovo, neypatingojo statinio projekto dalies vadovo, neypatingojo statinio projekto dalies vykdymo priežiūros vadovo ir statinio projekto dalies ekspertizės vadovo profesinių žinių vertinimo egzaminų programa (toliau – Programa).

2. Programos tikslas: nustatyti statybos inžinierių, pageidaujančių įgyti kvalifikacijos atestatą, suteikiantį teisę eiti Programos 3 punkte nurodytas statybos techninės veiklos pagrindinių sričių vadovų pareigas (toliau – Pareiškėjų), profesinių žinių apimtį, detalumą ir įvertinimo tvarką.

3. Programos paskirtis: Programa skirta Pareiškėjų profesinėms žinioms vertinti, kai siekiama įgyti teisę eiti 3.1−3.5 papunkčiuose nurodytas statybos techninės veiklos pagrindinių sričių vadovų (toliau – Vadovų) pareigas projektavimo ir (ar) ekspertizės darbo srityje – projekto dalis – statybos skaičiuojamosios kainos nustatymo:

3.1. ypatingojo statinio projekto dalies vadovo (toliau – YSPDV), išskyrus branduolinės energetikos objekto statinio;

3.2. ypatingojo statinio projekto dalies vykdymo priežiūros vadovo (toliau – YSPDVPV), išskyrus branduolinės energetikos objekto statinio;

3.3. statinio projekto dalies ekspertizės vadovo (toliau – SPDEV), išskyrus branduolinės energetikos objekto statinio;

3.4. neypatingojo statinio projekto dalies vadovo (toliau – NSPDV);

3.5. neypatingojo statinio projekto dalies vykdymo priežiūros vadovo (toliau – NSPDVPV).

3.6. Pareiškėjų, siekiančių eiti Programos 3.1-3.5 papunkčiuose nurodytas Vadovų pareigas ir įgyti teisę vadovauti kultūros paveldo objekto ir kultūros paveldo statinio, kito ypatingojo ar neypatingojo statinio, esančio kultūros paveldo objekto teritorijoje, jo apsaugos zonoje ar kultūros paveldo vietovėje tvarkomųjų statybos darbų projektavimui, projekto vykdymo priežiūrai ir (ar) tokio statinio ekspertizei, profesinės žinios papildomai vertinamos pagal Lietuvos statybos inžinierių sąjungos statybos techninės veiklos pagrindinių sričių vadovų profesinių žinių vertinimo egzaminų programą E-163-17-LSIS.

II SKYRIUS

PROGRAMOS ANOTACIJA

4. Pagal šią Programą Lietuvos statybos inžinierių sąjunga (toliau – LSIS) vertina Pareiškėjų profesines žinias ir gebėjimus, reikalingus apskaičiuoti ir iš anksto numatyti ekonomiškai pagrįstas statinių projektinių sprendinių parengimo, realizavimo, statinių statybos vykdymo, projekto valdymo ir kitas išlaidas bei, atsižvelgiant į rinkos sąlygas, rangos sutarties sudarymo prielaidas, baigiamuosius statybos sutarties rezultatus, atsiskaitymo už atliktus darbus būdus, planuoti bendrą investicijų poreikį arba suformuoti tikslinę statybos kainą.

5. Pareiškėjų profesinės žinios vertinamos pagal Programoje nurodytas temas.

III SKYRIUS

PROFESINIŲ ŽINIŲ VERTINIMO EGZAMINŲ PROGRAMOS TURINYS

6. Profesinių žinių vertinimo egzaminų programa pateikta lentelėje.

Eil. Nr.	Temos pavadinimas	Vadovų pareigos
STATINIO STATYBOS KAINOS NUSTATYMAS	YSPDV, YSPDVPV, NSPDV, NSPDVPV, SPDEV
1.	Statybos kainodarą ir statybos kainos nustatymą reglamentuojantys normatyviniai dokumentai, jų naudojimo (taikymo) ypatumai.

2.	Informacijos apie statybos kainą pateikimas viešųjų pirkimų dokumentuose.

3.	Statybos darbų finansavimo Lietuvos Respublikos ir (ar) Europos Sąjungos biudžeto lėšomis ypatumai.

4.	Rinkos ir skaičiuojamųjų kainų apibūdinimas, bendrieji nustatymo ir pagrindimo principai.

5.	Bendrieji statybos skaičiuojamosios kainos nustatymo duomenys (galimybių analizės ir statybos pagrindimo duomenys, statinio projekto arba projektinių pasiūlymų techniniai sprendiniai, darbų kiekio žiniaraščiai, techninės specifikacijos, statytojo ir projektuotojo duomenys (reikalavimai, prielaidos), ekonominiai normatyvai ir kt.).

6.	Resursų poreikio žiniaraščiai projekto dokumentuose (paskirtis, sudėtis, sudarymo reikalavimai ir ypatumai).

7.	Darbo, medžiagų ir mechanizmų sąnaudų statyboje normatyvų sudėtis ir sudarymo principai.

8.	Individualių sąnaudų kalkuliacijų rengimo ir taikymo projekto dokumentuose ypatumai.

9.	Sąnaudų normatyvų sudarymo ir atnaujinimo tvarka.

10.	Resursų poreikio žiniaraščių ir projekto techninių specifikacijų suderinamumas.

11.	Sąmatinės dokumentacijos sudėtis ir įforminimo tvarka.

12.	Statybos kainos apskaičiavimo etapai.

13.	Detalaus ir sustambinto statybos kainos apskaičiavimo ypatumai.

14.	Suvestinė statybos kaina ir jos apskaičiavimo principai.

15.	Statybos skaičiuojamosios kainos sudėtis: tiesioginės ir netiesioginės statybos išlaidos (apibūdinimas, sudėtis, apskaičiavimo (nustatymo) tvarka).

16.	Medžiagų vertės apskaičiavimo tiesioginėse išlaidose tvarka.

17.	Mechanizmų eksploatacijos vertės apskaičiavimo tiesioginėse išlaidose tvarka.

18.	Darbo užmokesčio išlaidų apskaičiavimo tiesioginėse išlaidose tvarka.

19.	Statybvietės išlaidos (apibūdinimas, sudėtis, apskaičiavimo (nustatymo) ypatumai).

20.	Projektavimo ir inžinerinių paslaugų kaina (apibūdinimas, sudėtis, apskaičiavimo (nustatymo) ypatumai).

21.	Užsakovo rezervas (apibūdinimas, paskirtis, sudėtis, apskaičiavimo (nustatymo) ypatumai).

22.	Statybos kainų elastingumas, jo analizė ir vertinimas.

23.	Statybos kainų indeksų skaičiavimo bendrieji principai, statistinių duomenų naudojimas.

24.	Statybos kainos nustatymo principai ir būdai sudarant statybos rangos

sutartis.	YSPDV, YSPDVPV, NSPDV, NSPDVPV, SPDEV
25.	Statybos kainos skaičiavimo ekonominis pagrindimas.

26.	Statybos rangos sutartyje nustatytos kainos keitimo atvejai ir būdai.

27.	Atliktų statybos darbų priėmimo ir apmokėjimo už juos tvarka.

28.	Statybos kainos apskaičiavimo ypatumai atliekant darbus ūkio būdu.

29.	Kaštų planavimas ir kontrolė statybos proceso metu.

30.	Investicijų planavimas (išlaidų straipsniai, įgyvendinimo modeliai, rizikos vertinimas).

BENDRIEJI STATINIO PROJEKTAVIMO PLANAVIMO, ORGANIZAVIMO, VYKDYMO IR KONTROLĖS REIKALAVIMAI	YSPDV, YSPDVPV, NSPDV, NSPDVPV, SPDEV
31.	Bendrosios statinio projektavimo proceso organizavimo ir vykdymo nuostatos (teisinis reglamentavimas, tikslai, uždaviniai, atsakomybė).

32.	Projekto dalies vadovo ir projekto dalies vykdymo priežiūros vadovo pareigos, teisės, atsakomybė, parinkimo ir samdymo tvarka, bendravimas ir bendradarbiavimas su kitais statinio projektavimo bei statinio statybos priežiūros proceso dalyviais.

33.	Statinio statybos rūšys.

34.	Statinių klasifikavimas (pagal kategorijas, pagal naudojimo paskirtį).

35.	Esminiai reikalavimai statiniams ir statybos gaminiams.

36.	Tarptautinių, Europos ir kitų užsienio valstybių standartų ir norminių dokumentų taikymo (naudojimo) Lietuvoje tvarka.

37.	Statinio projektavimui pradėti ir (ar) vykdyti reikalinga informacija ir duomenys.

38.	Projektavimo užduoties paskirtis, sudėtis ir rengimo tvarka.

39.	Prisijungimo sąlygos (jų paskirtis, sudėtis, išdavimo ir gavimo tvarka). Energetinių ir kitų išteklių nustatymas, rengiant dokumentus prisijungimo sąlygoms gauti.

40.	Statinio projekto rūšys.

41.	Statinio projekto rengimo etapai (vieno ir dviejų etapų projekto rengimo atvejai).

42.	Statinio techninio projekto paskirtis ir sudėtis.

43.	Statinio darbo projekto paskirtis ir sudėtis.

44.	Statinio techninio darbo projekto sudėtis.

45.	Bendruoju atveju statinio projekto dalyje „Statybos skaičiuojamosios kainos nustatymo“ pateikiama informacija.

46.	Statinio projekto techninių specifikacijų paskirtis, sudėtis ir rengimo ypatumai.

47.	Projektinių sprendinių derinamas projektavimo metu.

48.	Pagrindiniai standartai ir kiti dokumentai, reglamentuojantys projekto įforminimo tvarką.

49.	Brėžinių braižymo taisyklės (reikalavimai) ir grafiniai žymėjimai.

50.	Brėžinio ir kitų projekto sprendinių dokumentų pagrindinio įrašo struktūra.

51.	Statinio projekto dokumentų žymenys, jų struktūra.

52.	Statinio techninio ir darbo projekto komplektavimo bei bylų įforminimo tvarka.

53.	Statinio projekto dokumentų pasirašymo ir tvirtinimo tvarka.

54.	Statinio projekto dokumentų, rengiamų keliomis kalbomis, įforminimo ir pasirašymo tvarka.

55.	Atskirų statinio projekto dalių sprendinių suderinamumo užtikrinimas.	YSPDV, YSPDVPV, NSPDV, NSPDVPV, SPDEV
56.	Projekto dokumentų keitimo, taisymo ir papildymo tvarka bei įforminimas.

57.	Statinio projekto dalies vykdymo priežiūra (organizavimas, atlikimas, dokumentavimas, gerinimas).

58.	Statinio informacinio modeliavimo (BIM) technologijų taikymas statinio projektavimo ir projekto vykdymo priežiūros veikloje.

59.	Informacinių priemonių (įrankių, įrangos, programų) taikymas automatizuotam vandentiekio ir nuotekų šalinimo tinklų bei inžinerinių sistemų projektavimui.

STATINIO PROJEKTO DALIES EKSPERTIZĖ	SPDEV
60.	Statinio projekto (jo dalies) ekspertizės organizavimo ir vykdymo bendrosios nuostatos (teisinis reglamentavimas, privalomumas, tikslai, uždaviniai, dalyviai).

61.	Statinio projekto (jo dalies) ekspertizei vykdyti reikalingi profesiniai ir asmeniniai gebėjimai.

62.	Statinio projekto dalies ekspertizės vadovo samdymo (skyrimo) tvarka.

63.	Statinio projekto dalies ekspertizės vadovo pareigos, teisės ir atsakomybė.

64.	Statinio projekto dalies ekspertizės vadovo civilinės atsakomybės draudimas.

65.	Statinio projekto dalies ekspertizės vadovo dalykinis bendravimas ir bendradarbiavimas su statinio projekto rengimo bei ekspertizės dalyviais.

66.	Dalinės statinio projekto ekspertizės sudėtis, atlikimo ir dokumentavimo tvarka. Statinio projekto (jo dalies) įvertinimas.

67.	Pakartotinė statinio projekto (jo dalies) ekspertizė (inicijavimas, planavimas, organizavimas, atlikimas, dokumentavimas).

68.	Specialioji statinio projekto (jo dalies) ekspertizė (inicijavimas, planavimas, organizavimas, atlikimas, dokumentavimas).

IV SKYRIUS

TEISĖS AKTŲ IR LITERATŪROS SĄRAŠAS

7. Programa parengta remiantis šiais teisės aktais ir literatūros šaltiniais:

7.1. Lietuvos Respublikos statybos įstatymas;

7.2. Lietuvos Respublikos viešųjų pirkimų įstatymas;

7.3. statybos techninis reglamentas STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

7.4. statybos techninis reglamentas STR 1.04.04:2017 „Statinio projektavimas, projekto ekspertizė“, patvirtintas Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento 1.04.04:2017 „Statinio projektavimas, projekto ekspertizė“ patvirtinimo“;

7.5. statybos techninis reglamentas STR 1.06.01:2016 „Statybos darbai. Statinio statybos priežiūra“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“;

7.6. Statinio projektuotojo civilinės atsakomybės privalomojo draudimo taisyklės, patvirtintos Lietuvos banko valdybos 2012 m. spalio 23 d. nutarimu Nr. 03-225 „Dėl statinio projektuotojo civilinės atsakomybės privalomojo draudimo taisyklių patvirtinimo“;

7.7. Lietuvos standartas LST 1516:2015 „Statinio projektas. Bendrieji įforminimo reikalavimai“;

7.8. Rekomendacijos R 14-2011 „Rekomendacijos. Santrumpos ir vardiniai žymėjimai statybų projektinėje dokumentacijoje“;

7.9. Juridinių asmenų, fizinių asmenų ir mokslo įstaigų parengtų rekomendacijų
dėl statinių statybos skaičiuojamųjų kainų nustatymo registras [interaktyvus]. Vilnius: VĮ Statybos produkcijos sertifikavimo centras, 2017 [žiūrėta 2017-08-30]. www.spsc.lt;

7.10. informaciją apie teisės aktų pakeitimus galima rasti „Teisės aktų registre“ (www.e-tar.lt) arba Aplinkos ministerijos interneto tinklalapyje (www.am.lt).

V SKYRIUS

PROFESINĮ VERTINIMĄ ATLIEKANTI ORGANIZACIJA

8. Pareiškėjų profesines žinias vertina Programos priede nurodyti Lietuvos statybos inžinierių sąjungos klubai (bendrijos).

9. Lietuvos statybos inžinierių sąjunga – pelno nesiekianti laisvanoriška organizacija, vienijanti statybos inžinierius ir aktyviai dalyvaujanti jų mokymo, kvalifikacijos tobulinimo bei profesinių žinių ir gebėjimų vertinimo veikloje. LSIS veiklą vykdo visoje šalyje per veikiančius klubus (bendrijas). Jų įgaliojimus ir teises vertinti Pareiškėjų profesines žinias nustato (skiria) LSIS Prezidiumo pirmininkas (LSIS prezidentas).

10. Pareiškėjų profesinių žinių vertinimo egzaminai organizuojami ir vykdomi Programos priede nurodytų LSIS klubų (bendrijų) patalpose. Pareiškėjų profesines žinias vertinti įgalioti LSIS klubai (bendrijos) apsirūpinę veiklai vykdyti reikalingomis organizacinėmis-techninėmis priemonėmis (biuro įranga, ryšio priemonėmis ir kt.).

VI SKYRIUS

PROFESINIŲ ŽINIŲ VERTINIMAS

11. Profesinių žinių vertinimo egzaminas (toliau – Egzaminas) susideda iš dviejų dalių – atsakymų į klausimus raštu ir pokalbio.

12. Egzamino raštu tvarka:

12.1. klausimus, iš kurių sudaromi Egzamino raštu bilietai, vadovaujantis šia Programa, rengia LSIS. Egzamino raštu klausimai iš anksto neskelbiami;

12.2. Egzamino raštu trukmė – 2 val. (nepriklausomai nuo Pareiškėjo pageidaujamų įgyti pareigų bei prašyme išduoti kvalifikacijos atestatą nurodytų statinių ir darbo sričių). Egzamino metu leidžiama naudotis literatūra ir kitomis pagalbinėmis informacinėmis priemonėmis;

12.3. atsakymai į atskirus Egzamino raštu klausimus įvertinami balais:

12.3.1. teisingas ir išsamus atsakymas į klausimą įvertinamas 1 balu;

12.3.2. neišsamus arba iš dalies teisingas atsakymas į klausimą įvertinamas 0,5 balo;

12.3.3. neatsakytas klausimas arba atsakytas neteisingai įvertinamas 0 balų;

12.4. kiekvienam Pareiškėjui šiame punkte nustatyta tvarka pateikiami traukti atskiri bilietai, atsižvelgiant į siekiamas eiti pareigas ir prašyme išduoti kvalifikacijos atestatą nurodytą darbo sritį (sritis):

12.4.1. Pareiškėjai, siekiantys įgyti teisę eiti ypatingojo ar neypatingojo statinio projekto dalies (statybos skaičiuojamosios kainos nustatymo) vadovo, ypatingojo ar neypatingojo ypatingo statinio projekto dalies (statybos skaičiuojamosios kainos nustatymo) vykdymo priežiūros vadovo ir (ar) statinio projekto dalies (statybos skaičiuojamosios kainos nustatymo) ekspertizės vadovo pareigas, traukia Egzamino bilietą, susidedantį iš 5 (penkių klausimų. Teigiamam atsakymų į šiuos klausimus įvertinimui reikalinga surinkti minimali balų suma – 4 balai;

12.4.2. Pareiškėjai, siekiantys įgyti teisę eiti statinio projekto dalies (statybos skaičiuojamosios kainos nustatymo) ekspertizės vadovo pareigas, traukia papildomą Egzamino bilietą susidedantį iš 3 (trijų) klausimų, susijusių su statinio projekto dalies ekspertizės veikla. Teigiamam atsakymų į šiuos klausimus įvertinimui reikalinga surinkti minimali balų suma – 2 balai. Jei Pareiškėjo profesinės žinios pagal 12.4.1 papunkčio nuostatas įvertinamos neigiamai, profesinės žinios pagal 12.4.2 papunkčio nuostatas nevertinamos.

13. Individualaus pokalbio su Pareiškėju metu:

13.1. gali būti užduodami papildomi klausimai, susiję su Egzamino raštu atsakymais ir (ar) Pareiškėjo profesiniu pasirengimu bei patirtimi (pvz., parengtais projektais, vykdytomis ekspertizėmis, atliktais mokslo ir kitais darbais, susijusiais su prašoma atestuoti veikla, kitais profesiniais pasiekimais);

13.2. aptariami Egzamino rezultatai (pristatomos Pareiškėjui siūlomos suteikti pareigos statiniuose pagal jų naudojimo paskirtį ir (ar) darbo srityje (srityse), nurodomos neigiamo profesinių žinių įvertinimo priežastys, sprendžiami kiti su Pareiškėjo profesinių žinių įvertinimu susiję klausimai).

14. Pareiškėjas, išlaikęs egzaminą raštu, tačiau neatvykęs arba atsisakęs atvykti į pokalbį, profesinių žinių vertinimą atliekančio personalo sprendimu gali būti pripažintas neišlaikiusiu profesinių žinių egzamino.

15. Profesinių žinių vertinimą atliekantis personalas:

15.1. kolegialiai priima sprendimus dėl Pareiškėjų profesinių žinių įvertinimo;

15.2. turi teisę sustabdyti profesinių žinių vertinimo procedūrą, jei Pareiškėjas nevykdo teisėtų profesinių žinių vertinimą atliekančio personalo reikalavimų.

16. Pareiškėjas, gavęs neigiamą profesinių žinių egzamino įvertinimą, gali pakartotinai laikyti Egzaminą ne anksčiau kaip po 30 dienų nuo Egzamino rezultatų paskelbimo dienos. Egzamino perlaikymų skaičius neribojamas.

17. Teigiamai įvertinto profesinių žinių egzamino rezultatai galioja ne ilgiau kaip 2 metus nuo jų paskelbimo dienos.

18. Profesinių žinių vertinimas vykdomas valstybine kalba. Kitų valstybių (trečiųjų šalių) bei Europos Sąjungos valstybių narių piliečiai profesinių žinių vertinimo metu gali naudotis vertėjo paslaugomis. Šiuo atveju, vertimo paslaugų teikėjas negali jokiu būdu ir forma Pareiškėjo konsultuoti, jam padėti, patarti ar kitaip profesine prasme įtakoti, atsakant į Egzamino klausimus. Nustačius šių reikalavimus pažeidimus, profesinių žinių vertinimą atliekantis personalas sustabdo profesinių žinių vertinimo procedūrą ir suteikia teisę Pareiškėjui pakartotinai laikyti profesinių žinių vertinimo egzaminą tik tada, kai naudojamasi kito vertėjo paslaugomis. Nustačius šio reikalavimo pažeidimus du kartus iš eilės, LSIS turi teisę atsisakyti vertinti Pareiškėjo profesines žinias.

19. Profesinių žinių vertinimo paslaugos yra mokamos. Už vieno Egzamino laikymą ar perlaikymą imamas LSIS Prezidiumo nustatyto dydžio mokestis. Šis mokestis turi būti sumokėtas iki Egzamino pradžios. Neišlaikius Egzamino arba neatvykus į Egzaminą be svarbių priežasčių, sumokėtas mokestis negrąžinamas.

VII SKYRIUS

PROFESINIŲ ŽINIŲ VERTINIMO PERSONALAS

20. Pareiškėjų profesines žinias kiekviename įgaliotame LSIS klube (bendrijoje) vertina specialistai, atitinkantys statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ 31.4 papunktyje nustatytus reikalavimus.

21. Kiekvieno LSIS klubo (bendrijos), siekiančio įgyti teisę vertinti Pareiškėjų profesines žinias pagal Programą, vadovas parenka kvalifikacinius ir kitus nustatytus reikalavimus atitinkančius specialistus profesinėms žinioms vertinti. Kandidatų vertinti profesines žinias sąrašas, nurodant vardus, pavardes, pareigas, profesinės veiklos patirtį, išsilavinimą, specialybę, kartu su dokumentuotais įrodymais, patvirtinančiais kandidato atitiktį STR 1.02.01:2017 31.4 papunktyje nustatytiems reikalavimams, teikiamas LSIS Prezidiumo pirmininkui (LSIS prezidentui). Pastarasis, įvertinęs kandidatų kvalifikaciją, nešališkumą bei asmenines savybes, įsakymu ar kitu tvarkomuoju dokumentu skiria (tvirtina) specialistus, vertinančius Pareiškėjų profesines žinias atskiruose LSIS klubuose (bendrijose).

22. Visus su šios Programos įgyvendinimu ir įgyvendinimo priežiūra susijusius klausimus sprendžia Lietuvos statybos inžinierių sąjungos sudaryta Centrinė statybos techninės veiklos pagrindinių sričių vadovų profesinių žinių vertinimo komisija.

VIII SKYRIUS

PROFESINIŲ ŽINIŲ VERTINIMĄ PATVIRTINANTIS DOKUMENTAS

23. Profesinių žinių įvertinimo sprendimai įforminami protokolu, kuriame nurodoma:

23.1. profesinių žinių vertinimo data ir vieta;

23.2. profesinių žinių įvertinimo protokolo numeris ir parengimo data;

23.3. Programos, pagal kurią vertintos protokole nurodytų Pareiškėjų profesinės žinios, pavadinimas ir (arba) žymuo;

23.4. Pareiškėjo vardas, pavardė, asmens kodas, darbovietė ir profesinių žinių įvertinimo rezultatas (sprendimas). Jei profesinės žinios įvertinamos neigiamai, nurodomos tokio sprendimo priežastys;

23.5. Pareiškėjui siūlomos suteikti pareigos (pagal Programos 3 punktą) statiniuose pagal jų naudojimo paskirtį iš nurodytų [7.3] (papildomai gali būti įrašomi ypatingųjų statinių parametrai pagal [7.3]) ir darbo srityje (srityse);

23.6. profesines žinias įvertinusių specialistų vardai, pavardės ir jų atstovų (profesinių žinių vertinimo komisijos pirmininko ir sekretoriaus) parašai;

23.7. kita su konkrečiu Pareiškėju susijusi informacija (pvz., išsilavinimas, kontaktiniai duomenys, papildomo kvalifikacijos atestato numeris) nurodoma profesinių žinių vertinimo komisijos sekretoriaus sprendimu ar VĮ Statybos produkcijos sertifikavimo centro (toliau – SPSC) pageidavimu.

24. Parengiami du vienodą juridinę galią turintys profesinių žinių įvertinimo protokolo egzemplioriai, kurių vienas teikiamas SPSC, o antras lieka ir 5 metus saugomas profesinių žinių vertinimą atlikusioje LSIS įgaliotoje organizacijoje.

25. Pareiškėjui išduodamas vieno iš profesines žinias įvertinusių specialistų arba profesinių žinių vertinimo komisijos sekretoriaus pasirašytas profesinių žinių įvertinimo protokolo išrašas, kuriame nurodoma: Pareiškėjo vardas, pavardė, asmens kodas, siūlomos suteikti pareigos statiniuose pagal jų naudojimo paskirtį ir darbo srityje (srityse), programos, pagal kurią buvo patikrintos profesinės žinios, žymuo, dokumento išdavimo data. Protokolo išrašas išduodamas vadovaujantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, 90 ir 91 punktuose nustatytais reikalavimais.

IX SKYRIUS

BAIGIAMOSIOS NUOSTATOS

26. Informacija apie profesinių žinių vertinimo egzaminų laiką ir vietą skelbiama Lietuvos statybos inžinierių sąjungos interneto tinklalapyje (www.lsis.lt) ir LSIS klubų (bendrijų), nurodytų Programos priede, internetiniuose tinklalapiuose.

27. Programa ar jos dalis gali būti naudojama tik Lietuvos statybos inžinierių sąjungos vykdomos veiklos tikslams įgyvendinti. Programą naudoti kitiems tikslams galima tik rengėjui sutikus.

28. Ginčai dėl Programos taikymo nagrinėjami įstatymų nustatyta tvarka.

_________________

ĮVERTINO

VĮ Statybos produkcijos sertifikavimo centras

2017 m. rugsėjo 19 d. raštu Nr. 16483

Lietuvos statybos inžinierių sąjungos statybos techninės veiklos pagrindinių sričių vadovų profesinių

žinių vertinimo egzaminų programos E-021-17-LSIS

priedas

LIETUVOS STATYBOS INŽINIERIŲ SĄJUNGOS KLUBŲ (BENDRIJŲ), ĮGALIOTŲ

VERTINTI STATYBOS INŽINIERIŲ, SIEKIANČIŲ ĮGYTI TEISĘ EITI YPATINGOJO IR NEYPATINGOJO STATINIO PROJEKTO DALIES (STATYBOS SKAIČIUOJAMOSIOS KAINOS NUSTATYMO) VADOVO, YPATINGOJO IR NEYPATINGOJO STATINIO PROJEKTO DALIES (STATYBOS SKAIČIUOJAMOSIOS KAINOS NUSTATYMO) VYKDYMO PRIEŽIŪROS VADOVO IR STATINIO PROJEKTO DALIES (STATYBOS SKAIČIUOJAMOSIOS KAINOS NUSTATYMO) EKSPERTIZĖS VADOVO PAREIGAS, PROFESINES ŽINIAS, SĄRAŠAS

Eil. Nr.	Įgaliotos organizacijos pavadinimas	Adresas	Žinių vertinimo patalpų adresas ir vietų skaičius	Atsakingo vadovo vardas, pavardė, tel.	Interneto svetainės adresas, el. paštas
1.	VšĮ VGTU Kokybės vadybos centras	Trakų g. 1/26, Vilnius	Trakų g. 1/26, Vilnius, 3 auditorijos, 180 vietų	Ramūnas Setkauskas, (8 5) 2621690	www.kvc. vgtu.lt
2.	LSIS Kauno apskrities bendrija	Studentų g. 48-429, Kaunas	Studentų g. 48-429, Kaunas, KTU Statybos fakultetas, 432 auditorija, 50 vietų	Žymantas Rudžionis (8 37) 451438 8 687 50991	www.kasib.lt

_______________________